Han u pismu Zvizdiću: Do septembra Zakon o akcizama\nObjavljeno: 25 jul 2017 . u kategoriji Bosna i Hercegovina\nEvropski komesar za susjedsku politiku i pregovore o proširenju Johanes Han uputio je predsjedavajućem Savjeta ministara BiH Denisu Zvizdiću pismo u kojem je poručio da računa na njega da u BiH obezbijedi internu koordinaciju koja je potrebna da se zaključe potpisivanje Ugovora o Transportnoj zajednici i usvoji Zakon o akcizama.\nUpozorivši da ova pitanja moraju da budu riješena do kraja septembra ukoliko BiH ne želi da izgubi planirana sredstva za projekte, Han je u pismu podsjetio na razočaravajuću činjenicu da BiH na nedavno održanom samitu zapadnog Balkana u Trstu nije bila u stanju da pokaže svoju opredijeljenost i spremnost za evropski put.\n"Izražavam duboko žaljenje zbog činjenice da se Vaša zemlja nije mogla pridružiti ostalim državama zapadnog Balkana u potpisivanju Ugovora o osnivanju Transportne zajednice što je važan korak za unapređenje infrastrukture i bolji kvalitet trasnportnih usluga u cijelom regionu", istakao je Han u pismu Zvizdiću, koje je u posjedu Srne. Han je Zvizdiću poručio da je činjenica da je njegov potpis nedostajao na važnom međunarodnom sporazumu, na kojem se radilo osam godina, obeshrabrujući signal za opredijeljenost BiH za svoju evropsku perspektivu. "BiH je već parafirala Ugovor o osnivanju Trasnportne zajednice u februaru, što je Vašoj zemlji dalo dovoljno vremena da se riješe otvorena pitanja vezana za njegovo potpisivanje. Deklaracija sa Samita poziva BiH da potiše Ugovor o Trasnportnoj zajednici što je prije moguće, a ja želim da dodam da lideri regiona i EU očekuju da Vi to potpišete u najskorije vrijeme", naglasio je Han. On je podsjetio da je Evropska komisija u Trstu najavila značajan paket povezivanja putem sedam projekata sa ciljem unapređenja transportnih i energetskih veza u okviru zapadnog Balkana i između regiona i EU.\n"U tom paketu se nalaze četiri projekta koja je dostavila BiH za grant u ukupnom iznosu od 46 milona evra koji obuhvata izgradnju tri dionice koridora 'Pet ce' /dionice Ponirak – Vraca i tunel Zenica – Donja Gračanica u Federaciji BiH i dionica Johovac – Rudanka u Republici Srpskoj/, kao i projekat 'Luka Brčko'", napomenuo je Han. Pored unapređenja domaćih i međunarodnih transportnih veza BiH, ističe Han, ovi projekti pružaju rijetku priliku za otvaranje radnih mjesta, privlačenje novih investitora, povećanje ekonomskog rasta i konačno poboljšanja svakodnevnog života ljudi. "Prethodno sam Vas već informisao koliko je važno osigurati da sve investicije u infrastrukturne projekte budu u zreloj fazi i spremne za finansiranje. U tom smislu, neophodno je da zemlja ima potreban fiskalni prostor osiguran da zajedno sa grantovima EU može povući zajmove međunarodnih finansijskih institucija.\nKao što su vas moje službe već upozorile, Evropska banka za obnovu i razvoj /EBRD/ koja je jedan od glavnih partnera u projektu Koridor 'Pet ce', uslovila je svoju podršku za ove projekte usvajanjem Zakona o akcizama", istakao je Han u pismu Zvizdiću. Han je podsjetio i na zajedničko pismo njega i Federike Mogerini od 26. juna, u kojem je navedeno da ozbiljan slijed sprovedenih reformi privlači investicije i ohrabruje donatore da BiH omoguće finansijsku pomoć.\n"Imajući sve ovo na umu, želim da budem sasvim jasan da saopštim da će podrška Evropske komisije za ova četiri projekta biti ostvarena samo kad otvorena pitanja vezana za traženi fiskalni sektor budu riješena, uključujući usvajanje Zakona o akcizama i kad BiH potpiše Ugovor o osnivanju Transportne zajednice. Takođe, očekujemo rješenja za pitanja koja je Brčko distrikt uložio vezano za projekat 'Luka Brčko'", naveo je Han. On je poručio da je "vrijeme suština". "Ako ova pitanja ne budu riješena do kraja septembra, morate biti svjesni da ću morati da izvršim realokaciju tih sredstava za projekte u susjednim zemljama", upozorio je Han. On je izrazio nadu da to neće biti potrebno i da će BiH uspjeti da osigura da svi potrebni uslovi budu ispunjeni za ove infrastrukturne projekte.\n"Moje službe vam stoje na raspolaganju u vezi rada na tome da se osigura fiskalni prostor za podršku drugim budućim projektima pored ova četiri projekta koji su u pitanju. Evropska komisija je pokazala snažno zalaganje za evropsku perspektivu BiH. U vrijeme kad se Komisija poziva da ocijeni aplikaciju BiH za članstvo, očekujem da predstavnici vlasti u BiH pokažu istinsko zalaganja", zaključio je Han.\nVideo-kamere i otisci prstiju na glasačkim...


Tako je, recimo, reporterka vazda problematičnog Si-En-Ena, od svega aktuelnog što je mogla da priupita tek pre nešto više od dva meseca ustoličenog šefa države, izabrala „urgentnu“ temu predsedničkih izbora 2024, uspevši jedino u tome da izazove Bajdenovo blago očajanje i podsmeh kolega iz manje privilegovanih medija koji su konferenciju pratili kao i običan svet, gledajući televizijski prenos.\nBilo je i gorih primera, u vidu pitanja zasnovanih na netačnim premisama, i to do te mere da je sam predsednik na licu mesta bio u stanju da ih kao takva identifikuje: ispalo je da se, suprotno reputaciji političara sklonog gafovima i konfuznim istupima, za ovaj nastup pripremio bolje od svojih ispitivača. Tek, novinar i medijski analitičar Den Frumkin sigurno nije jedini koji (nedostižno) rešenje vidi u tome da se ceo novinarski korpus trenutno akreditovan za izveštavanje iz Bele kuće zameni novim setom reportera koji će znati razliku između bitnog i nebitnog, i koji bi izveštavanju o vođenju državnih poslova dali prvenstvo u odnosu na izveštavanje o političkim intrigama.\nTrenutno stanje na granici jeste loše, ali zapravo nije dramatičnije nego prošlog avgusta, kada je Tramp još bio na vlasti\nPoseban deo tog spiska postavljenih, pogrešno postavljenih ili nepostavljenih a važnih pitanja činila su ona koja se tiču aktuelne situacije na južnoj granici Sjedinjenih Država, gde se u poslednje vreme ponovo registruje povećan priliv migranata iz Srednje Amerike, pre svega iz zemalja tzv. severnog trougla - Hondurasa, Gvatemale i Salvadora.\nA percepcija koliko je ta situacija teška presudno zavisi od političke orijentacije posmatrača - i zato iz Bele kuće kategorički odbijaju da trenutno stanje na granici s Meksikom nazovu krizom, dok se iz redova onoga što se još samo po inerciji naziva Republikanskom strankom (jer bi, zbog uticaja koji na nju bivši predsednik i dalje ima, mnogo ispravnije bilo zvati je Trampovom strankom) tvrdi suprotno: ne samo da je u pitanju prva velika kriza Bajdenove administracije, već da je upravo ona ta koja ju je svojom najavom fleksibilnije imigracione politike i proizvela.\nNe treba mnogo pameti da bi se shvatilo zašto je republikancima i njima naklonjenim medijima stalo da situaciju predstave što gorom. Prvo treba kreirati sliku da su demokrate bolećivo popustljive prema ilegalnim imigrantima, i da će Bajdenova obećanja humanijeg tretmana tih nevoljnika u odnosu na (čak i za američke prilike dotad neviđenu) brutalnost Trampove administracije neminovno dovesti do njihove invazije na južne delove SAD, što će onda uvećati već postojeće socijalne i bezbednosne probleme skopčane s ovom vrstom migracija; a onda između ostalog i na tom narativu zasnovati kampanju za međuizbore za Kongres koji su na rasporedu na jesen naredne godine, ne bi li se povratila kontrola nad jednim ili, idealno, oba njegova doma, i time Bajdenova administracija već na polovini mandata u potpunosti onesposobila za sprovođenje svoje unutrašnjopolitičke agende. (Izgledi za ovaj potonji tok događaja, uzgred, i bez ovoga nisu mali, tim pre što partije aktuelnih predsednika već decenijama redovno loše prolaze na međuizborima.)\nPritom republikanci prigodno ignorišu to što, ma koliko zabrinjavajuće, aktuelne brojke - zasad barem, mada bi to moglo da se promeni na gore - zapravo nisu dramatičnije nego što su bile prošlog avgusta, kada je Tramp još bio na vlasti; ili još ranije, tokom prve decenije ovog veka. Kao i to što se već godinama uočava pravilnost da broj migranata koji s juga kreću ka SAD raste baš u ovo doba godine. Ali republikanske političare i komentatore desničarskih medija svakako ništa ne košta da izmišljaju kako su migranti sad navalili na SAD isključivo zbog toga jer im je Bajden tobože stavio do znanja da će ih dočekati raširenih ruku.\nU tu svrhu republikanci su, svako u skladu s mogućnostima - širenjem opasnih dezinformacija se posebno ističe bivši Trampov savetnik i dokazani rasista Stiven Miler, jedan od retkih koji su u prethodnoj administraciji odradili čitav četvorogodišnji mandat - angažovali sve raspoložive resurse, pri čemu se originalnim doprinosom izdvojio (sad već izgleda nezaobilazna mirođija u svakoj čorbi) senator Ted Kruz.\nNe naučivši ništa iz nedavnog debakla - kada se u februaru, usred energetske krize izazvane ekstremno niskim temperaturama u njegovom Teksasu, uputio u provod u elitnom meksičkom letovalištu Kankun, ostavljajući milione Teksašana da cvokoću u nezagrejanim domovima - Kruz je ovog puta meta sprdnje postao objavivši na Tviteru video-zapis, snimljen u maniru dokumentarnih programa, koji ga prikazuje kako obilazi granicu s Meksikom.\nPosebno je bizaran deo snimka na kome po mraku, na obali reke Rio Grande - koja dobrim delom svog toka čini prirodnu granicu između dve zemlje - i okružen nekom izdžikljalom travuljinom, objašnjava šta u tom trenutku rade migranti okupljeni na meksičkoj strani reke: scena kao da je, kao nedovoljno zabavna, pretekla iz nekog skeča u legendarnom televizijskom programu Saturday Night Live.\n(Nenamernu) šalu na stranu, situacija na američko-meksičkoj granici jeste ozbiljna. Samo u februaru pogranične službe su zaustavile nešto preko 100.000 imigranata u pokušaju da uđu u SAD, što je bio porast od 28 odsto u odnosu na januar. Najveći broj njih, i u tom jednomesečnom periodu i inače, čine odrasli pojedinci: u februaru je takvih bilo nešto više od 71.000.\nProcedura koja za ovu kategoriju migranata trenutno važi relativno je jednostavna - nakon što su privedeni, njih po kratkom postupku vraćaju na meksičku stranu granice, a na osnovu jednog odeljka Zakona o javnom zdravlju iz 1944. koji predviđa momentalno proterivanje ilegalnih migranata po osnovu potencijalnog zdravstvenog rizika; i koji je prošle godine, zloupotrebljavajući pandemijske okolnosti, reaktivirala Trampova administracija. (Levo krilo demokrata, civilni sektor i drugi liberalni krugovi u SAD Bajdena inače ovih dana i nedelja kritikuju upravo zbog toga što nije obustavio primenu ove mere.)\nSamo u februaru pogranične službe su zaustavile nešto preko 100.000 ilegalnih imigranata u pokušaju da uđu u SAD\nNo, stvari se komplikuju kada je reč o čitavim porodicama koje bi da uđu u SAD, a još više u slučaju dece koja na granicu stižu bez roditeljske ili starateljske pratnje. Posmatrano na pomenutom februarskom uzorku, preko 19.000 migranata u pokušaju činile su porodice s decom, i njihov tretman se razlikovao od slučaja do slučaja: suprotno onome što je na pres konferenciji naveo Bajden kada je rekao da je ubedljiva većina tih porodica odmah vraćena preko granice (njegova zvanična pozicija je da bi tako trebalo da budu tretirani svi ilegalni migranti koji pokušavaju porodično da uđu u SAD), zapravo je samo manji deo njih, negde oko 40 odsto, smesta proteran, što ukazuje na nekonzistentnost, u najmanju ruku.\nOstale porodice su ušle u proceduru koju propisuju američki imigracioni zakoni i stekle mogućnost da privremeno ostanu na američkom tlu dok čekaju da im se odobri azil ili neka druga vrsta trajne pravne zaštite - naravno bez ikakve garancije da će je i dobiti.\nKao najurgentniji i sa svakog stanovišta najdramatičniji problem nameće se status dece bez pratnje, koju je Trampova administracija, pre nego što bi ih takođe po kratkom postupku vraćala preko granice, zatvarala u sabirne centre u kojima su vladali neljudski uslovi. Bajden je praksu proterivanja dece bez pratnje kao nehumanu odmah ukinuo, kao i onu, takođe uvedenu u Trampovo vreme, da se deca na granici razdvajaju od majki; te onu koja je nalagala da su porodice koje su aplicirale za azil vreme do odluke američkih vlasti dužne da provedu u Meksiku, skoro neizbežno u krajnje nebezbednim, po život rizičnim uslovima.\n20201102 ap brynn anderson rome Di020725963-2\nI na konferenciji za medije jasno je stavio do znanja da zbog toga nema nameru nikome da se izvinjava. Plan njegove administracije je da deci bez pratnje, nakon što prođu standardnu proceduru, u slučajevima gde je to moguće, na kraju bude dopušteno da se pridruže roditeljima, rođacima ili starateljima koji već žive u SAD, pod uslovom da ovi mogu da garantuju da će se deca naći u bezbednom okruženju.\nNevolja je, međutim, što je takve dece sve više i više (samo u februaru ih je bilo skoro 9.500, ili u proseku 337 svakog dana), i što u pograničnim delovima SAD više nema ni dovoljnih, još manje adekvatnih kapaciteta za njihovo privremeno zbrinjavanje, usled čega polovina njih u sabirnim centrima - tamo ih je prošle sedmice, prema pisanju štampe, ukupno već bilo preko 15.000 - ostaje duže od propisana tri dana, nakon čega bi brigu o njima od ministarstva domovinske bezbednosti trebalo da preuzme ministarstvo zdravlja. A malobrojni snimci iz ovih centara koji su posle pritiska javnosti konačno objavljeni pokazali su da stanje u njima nije bolje nego što je bilo tokom Trampovog mandata, što je onda republikancima obezbedilo dodatnu municiju da Bajdena optuže za sprovođenje politike „otvorenih granica“ - uprkos tome što predsednik stalno ponavlja da mu tako nešto ne pada na pamet.\nAli dobro: niko valjda više i ne očekuje da iz Trampove stranke stiže išta što odgovara istini.


“Bilo bi dobro da je i Vučić govorio na sahrani Amfilohija…” - Leutar.net\n1. novembra 2020. LEUTAR Vijesti 0\n(Beta) – Ministar odbrane Nebojša Stefanović rekao je večeras da odluka o odlasku državne delegacije Srbije na sahranu mitropolita crnogorsko-primorskog Amfilohija ni u jednom trenutku “nije dovođena u pitanje”, da ta odluka “ipak nije bila laka”.\nOn je na TV Pink naveo da odluka o tome doneta “u složenom političkom trenutku”, zbog toga što su pojedine političe opcije predsednika Aleksandra Vučića optuživale da sarađuje se sa predsednikom Crne Gore Milom Đukanovićem.\n“I kada postoje razlike i kada se ne slažete o svim temama, uvek je postojalo poštovanje za stvar koju je (Amfilohije) uradio u Crnoj Gori… Videli ste koliko je (Vučić) bio napadan, šta god da uradi. Zamislite da nije otišao, šta bi mu sve rekli. Mislim da je za poštovanje pokojnog mitropolita Amfilohija bilo dobro da je govorio i predsednik Vučić, (što bi bila) i jedna dodatna politička poruka”, kaže Stefanović.\nKomentarišući da li će smrt mitropolita Amfilohija otežati formiranja nove Vlade Crne Gore, Stefanović navodi da je to unutrašnja stvar te države i da će Srbija poštovati odluku naroda Crne Gore.\n“(Naš cilj) je da radimo na jačanju međusobnih odnosa… i da se borimo za prava srpskog naroda. Želimo da jačamo položaj srpskog naroda, uložili smo tri miliona evra u Srpsku kuću. Trudili smo se da pokažemo brigu, nastavićemo tako da radimo… i da štitimo identitet Srba”, rekao je Stefanović.\nBeta; Foto: Nedeljnik


Sa konferencije za novinare, Biljana Stanković, Zoran Petakov, Smiljana Milinkov, Jelena Anđelovska\nNakon deset godina rada, Novosadska lezbejska organizacija formalno prestaje sa radom. Ovo udruženje bilo je prvo u glavnom gradu Vojvodine koje je pokušalo da promeni svest o lezbejskoj zajednici.\nPre deset godina u jednom novosadskom stanu rodila se ideja da se pokrene organizacija za podršku lezbejkama. Bila je to prva ovakva inicijativa u Novom Sadu. Nakon početnih problema Novosadska lezbejska organizacija uspela je da zainteresovanima organizuje radionice samopodrške, umetničke i aktivističke festivale. Osnivačica organizacije, Biljana Stanković Lori, kaže da je njen prvenstveni motiv bio da uradi nešto za sebe.\n„Veliki upliv te neke nepravde u životu me pokrenuo da nešto uradim na polju promena. Nekako saznanje o sebi, da iza sebe treba stati kao neke lezbejke, koja se autovala tu u Vojvodini, i neko lično osećanje da zaista mi kao ljudi imamo pravo na jednakost i da reagujemo na nepravdu koja nam se dešava“, objašnjava Lori.\nOsim podrške lezbejkama da se suoče sa sopstvenim identitetom, Novosadska lezbejska organizacija je pokušala da ovoj marginalizovanoj zajednici omogući, kako one kažu, osvajanje javnog prostora.\nIpak, uprkos naporima, nema većeg pomaka na ovom polju, ocenjuje predstavnica organizacije Jelena Anđelovska.\n„Naša ideja od samog početka bila je podrška ženama iz same zajednice, ne toliko lobiranje ka spolja, iako smo i to radili. Teško je proceniti kakav je uticaj imala naša organizacija. Ali ono što je sigurno to je da država i sistem utiču na to šta društvo misli. Naravno, taj stav je izuzetno negativan. Ne pružajući nam podršku država pokazuje taj izrazito antigej stav. Mislim da nažalost naš aktivizam u nekom momentu je imao veliki uticaj, ali da generalno nema velikog pomaka“, smatra Anđelovska.\nNovosadska lezbejska organizacija formalno prestaje sa radom, ali kako kažu, ovo ne znači da više neće imati aktivističke poduhvate.\nOsvajanje javnog prostora nijednoj marginalizovanoj zajednici nije lako, ali lezbejkama je to posebno veliki izazov, smatra Smiljana Milinkov, saradnica Filozofskog fakulteta koja već godinama analizira medijsku scenu.\n„LGBT populacija se koristi u odnosu na dnevno političke interese. Kada je gej parada tema zato što nam treba za evropske integracije onda se priča o tome, kada ona nije tako važna tema, mediji ne prenose. Izveštavanje medija o LGBT zajednici zapravo je odraz realnosti, odraz jednog patrijarhalnog društva gde je sve podređeno bogovima moći, političkim odnosno crkvenim“, naglašava stručnjakinja.\nInače, kao rezultat desetogodišnjeg rada Novosadske lezbejske organizacije nastala je video eseja “U raskoraku zvezde”. Film je premijerno prikazan u četvrtak u Novom Sadu.


PREOKRET IZ WOLFSBURGA: 'Volkswagen' u jednu zemlju ulaže više od četiri milijarde eura... | Slobodna Bosna\nPrema studiji investicione kompanije "Janus Henderson", u okviru koje je istraživano poslovanje gotovo 900 kompanija, najzaduženiji je njemački proizvođač automobila "Volkswagen".\nKineska privreda ostvarila je rast od 3,2 posto u drugom kvartalu ove godine, čime je postala prva ekonomija koja je ostvarila rast nakon izbijanja pandemije, a njemački "Volkswagen" najavljuje ulaganje više od četiri milijarde eura u kinesko tržište.\n"Otvaranje kineskog tržišta pružit će, bez sumnje, više prilika za 'Volkswagen'", kaže za CCTV generalni direktor "Volkswagena" u Kini Stephan Wollenstein, prenosi Tanjug.\nPrema njegovim riječima, ova njemačka kompanija uložit će više od četiri milijarde eura u kinesko tržište tokom 2020. godine, prenosi Međunarodni kineski radio (CRI).\nWollenstein je istaknuo da je "Volkswagen", iako je pandemija utjecala na tržište, pokazao dobro poslovanje u Kini u prvoj polovini godine, zahvaljujući tome što je kineska vlada preduzela niz mjera za olakšavanja tereta preduzećima.\nViše prilika za "Volkswagen"\nPored toga, kaže on, proširenje otvaranja kineskog tržišta je pružilo više prilika za "Volkswagen".\nPrema posljednjim istraživanjima, VW je dužan gotovo 192 milijarde dolara, što je više nego mnoge države, kao što su Mađarska (101,9 milijardi dolara) i Južnoafrička Republika (180 milijardi dolara duga), piše SeeBiz.


Ko je koga tukao ispred Skupštine grada? – Balkanekspresrb.rs\nKo je koga tukao ispred Skupštine grada?\nDo eskalacije nasilja došlo je pri ulasku gradonačelnika Siniše Malog sa saradnicima u zgradu Skupštine grada kada je njihovo privatno obezbeđenje, uz asistenciju policije, udarce, šutiranje i guranje u svom bahatom maniru razgrnulo okupljene građane, koji su pokušali da im uruče papire sa tekstom otkaza\nDANAS smo pre početka sednice skupštine grada Beograda pokušali da uručimo otkaz gradonačelniku Siniši Malom i predsedniku skupštine grada Nikoli Nikodijeviću.\nNa poziv inicijative Ne da(vi)mo Beograd nekoliko stotina građana okupilo se sa tekstom otkaza ispred Gradske uprave Grada Beograda u kojoj je uz jake mere bezbednosti zasedala Skupština grada. Samu zgradu Skupštine su čuvale jake snage privatnog obezbeđenja i policije, koja je tako, nažalost, kao i sporne noći, stala na stranu odgovornih za zločine, a ne na stranu građana koji zahtevaju zakonom garantovanu pravdu. Tako su se i danas pripadnici policije i privatnog obezbeđenja više puta nasilnički ophodili prema građanima koji su zahtevali pravdu.\nDo eskalacije nasilja došlo je pri ulasku gradonačelnika Siniše Malog sa saradnicima u zgradu Skupštine grada kada je njihovo privatno obezbeđenje, uz asistenciju policije, udarce, šutiranje i guranje u svom bahatom maniru razgrnulo okupljene građane, koji su pokušali da im uruče papire sa tekstom otkaza. Izjavu gradonačelnika da je napadnut na današnjem protestu smatramo vrhuncem licemerja. Živimo u svetu lako dostupnih fotografija i snimaka, sami prosudite ko je u pravu. Građani su ti koji su ugroženi, napadani, vezivani, i obespravljeni od strane onih koji su osvedočeni lažovi na vlasti.\nInicijativa Ne da(vi)mo Beograd će, kao i do sada, nastaviti da vrši nenasilni pritisak sve dok odgovorni za zločin u Savamali ne budu snosili adekvatne posledice i dok se ne obustavi sprovođenje projekta “Beograd na vodi”, koji je ekonomski i urbanistički štetan po interese građana Beograda i Srbije. Nakon pet velikih protesta koji su prošli bez ijednog incidenta, i koji su na ulice izveli desetine hiljada nensilnih građana u potrazi za pravdom, ovo je prva direktna akcija usmerena na odgovorne funkcionere. Dok nema pravde za narod, nema mira za vlasti. ( foto Dušan Rajić)♦\nTags)Inicijativa ne da(vi)mo Beograd Nikola Nikodijević Siniša Mali\nBrisel: Vučić se sastao sa Kerijem\nBrisel: Srbija otvorila poglavlja 23 i 24


NovaEnergija.net » “Krug zdravlja” – Mobilna aplikacija koja čuva vaše mentalno zdravlje “Krug zdravlja” – Mobilna aplikacija koja čuva vaše mentalno zdravlje – NovaEnergija.net\nSVAKO MOŽE DA PUKNE! glavna je poruka projekta koji će u narednih 18 meseci sprovoditi mreža „NaUm“, jedina mreža za mentalno zdravlje u Srbiji!\nRealizacija ovog projekta omogućena je zahvaljujući grantu koje je ACT projekat – „Zajedno za aktivno građansko društvo“ Vlade Švajcarske dodelio mreži „NaUm“. Projekat sprovodi mreža „NaUm“ uz podršku Caritasa Srbije i partnerskih organizacija.\n– Iako je pred nama dug i naporan put, veoma smo ponosni na ovaj projekat jer o problemima sa mentalnim zdravljem ne treba i ne sme da se ćuti. Zbog izuzetno velikog broja ljudi koji su pogođeni nekim problemom mentalnog zdravlja (oko 25 odsto populacije), veoma je bitno da naša poruka dopre do što većeg broja građana i da se skrene pažnja na ovu bitnu temu, posebno sada u uslovima Covid-19 pandemije – rekla je Larisa Despotović, koordinatorka projekta i Predsednica Udruženja Herc, nosioca projekta SVAKO MOŽE DA PUKNE.\nSve informacije projektu pratite na društvenim mrežama: Facebook i Instagram.\n“Krug zdravlja” – Mobilna aplikacija koja čuva vaše mentalno zdravlje was last modified: February 25th, 2021 by Ivana Karanović\nantistres zonacaritas srbijakrug zdravljamentalno zdravljeNaUmprogram o zaštiti mentalnog zdravljaSVAKO MOŽE DA PUKNEvlada švajcarskeZajedno za aktivno građansko društvo


MICROSOFT PODRŽAO MATHACKATHON\nRazvojni centar Majkrosofta u Srbiji (Microsoft Development Center Serbia – MDCS) otvoren je 2005. godine, kao četvrti po redu razvojni centar kompanije Majkrosoft u svetu. Tim MDCS-a čini više od 200 perspektivnih mladih ljudi, vrhunskih stručnjaka iz oblasti kompjuterskih nauka i primenjene matematike. MDCS nastao je sa idejom da, angažovanjem talenata iz Srbije i regiona, uzme aktivno učešće i doprinese razvoju novih Majkrosoft tehnologija. Svaki član MDCS tima svojim idejama i posvećenošću utiče na veliki broj ljudi, menjajući njihov pogled na svet i olakšavajući njihov svakodnevni život. Svi Majkrosoft projekti razvijeni u Srbiji su priznati od strane kompanije Majkrosoft i miliona korisnika na globalnom nivou, što dodatno promoviše Srbiju i ucrtava je kao stratešku tačku na tehnološkoj mapi sveta.\nVeći broj zaposlenih u Razvojnom centru Majkrosofta u Srbiji čine diplomirani inženjeri elektrotehnike, računarstva i matematike. Međutim, ne postoji pravilo koje sprečava zainteresovane koji vole programiranje da se prijave.\nRazvojni centar Majkrosofta u Srbiji stalno promoviše praksu za studente, a već nakon prvog semestra na studijama može se dobiti praksa u MDCS-u!\nTakođe, MDCS zapošljava tokom cele godine, a više informacija o otvorenim pozicijama može se dobiti na www.microsoft.com/serbia/mdcs/jobs.aspx.\nRazvojni centar Majkrosofta u Srbiji poziva studente da se prijave na praksu tokom cele godine! Praksa može da traje tri ili više meseci i organizuje se u prostorijama MDCS-a u Beogradu. Više informacija studenti mogu da dobiju na mdcsinfo@microsoft.com.


Nakon detaljne analize, MUP će donijeti odluku o eventualnoj zabrani prodaje pirotehničkih sredstava sa efektom eksplozije – petardi\nDatum objave: 15.01.2020 14:46 | Autor: MUP\nNavedenim zakonom je utvrđeno da pirotehnička sredstva razreda I (prskalice, fontane za torte, melodijske svjećice, itd) predstavljaju malu opasnost, stvaraju zanemarljivu buku, namijenjena su za spoljašnju i unutrašnju upotrebu, mogu se naći u prodaji tokom cijele godine i mogu se prodavati licima starijim od 16 godina života.\nPirotehnička sredstva razreda II (petarde, boksevi, rimske svijeće, rakete, vulkani itd) predstavljaju malu opasnost, stvaraju malu buku, namijenjena su samo za spoljašnju upotrebu i mogla su se naći u prodaji od 20. decembra do 15. januara i prodavati, isključivo, licima starijim od 18 godina života. Ova sredstva se prodaju u objektima koji moraju ispunjavati propisane tehničke uslove i standarde.\nNažalost, problem predstavlja i nelegalna prodaja pirotehničkih sredstava i ova pojava se mora suzbiti sinhronizovanim djelovanjem svih nadležnih inspekcijskih službi, a sve sa ciljem sprečavanja stavljanja u promet pirotehničkih sredstava za koja ne postoje dokazi da ispunjavaju tehničke zahtjeve i standarde, pa samim tim predstavljaju i povećanu opasnost pri upotrebi.\nPirotehnička sredstva koja se nalaze u prometu, a za koja Direktorat za vanredne situacije MUP-a daje dozvolu za stavljanje u promet i dozvolu za promet, sertifikovana su od strane ovlašćenih evropskih laboratorija i kao takva ispunjavaju tehničke zahtjeve za adekvatnu upotrebu.\nOdgovorno i sa dobrom namjerom prihvatili smo inicijativu Sindikata doktora medicine, određenih političkih partija i građana da se zabrani prodaja pirotehničkih sredstva koja predstavljaju potencijalnu opasnost po zdravlje naših građana.\nZakonom o eksplozivnim materijama, članom 45c propisano je da Ministarstvo unutrašnjih poslova može radi zaštite života, zdravlja i bezbjednosti ljudi, životne sredine i imovine da naredi da se skrati vrijeme prodaje pirotehničkih sredstava, kao i da ograniči prodaju i upotrebu pojedinih pirotehničkih sredstava, te da je Ministarstvo unutrašnjih poslova dužno da naredbu objavi u sredstvima javnog informisanja najkasnije do 1. novembra tekuće godine.\nUzimajući u obzir da je bilo i zloupotrebe i nestručnog rukovanja pirotehničkim sredstvima, što je za posljedicu imalo ozbiljne povrede jednog broja lica među kojima ima i djece, Direktorat za vanredne situacije MUP-a će uputiti inicijativu predstavnicima Uprave policije, zdravstvenog sistema i drugim nadležnim organima za izradu precizne i detaljne analize o efektima upotrebe pirotehničkih sredstava za pomenuti prodajni period.\nNakon analize, donijeće se odluka o eventualnoj zabrani prodaje pirotehničkih sredstava sa efektom eksplozije – petardi, budući da je korišćenjem ove vrste pirotehnike došlo do negativnih posljedica u prethodnom periodu. Napominjemo da se od 15. januara do 20. decembra ova sredstva ne mogu naći u legalnoj prodaji.


I pekari dobili svoju manifestaciju - Srednjoškolci osmislili POGAČIJADU - juGmedia\nI pekari dobili svoju manifestaciju – Srednjoškolci osmislili POGAČIJADU\nKomentari su isključeni na I pekari dobili svoju manifestaciju – Srednjoškolci osmislili POGAČIJADU\nU maju mesecu Prokuplјe će biti domaćin prve pogačijade, a ideja o ovoj manifestaciji potekla je iz Srednje polјoprivredne škole „Radoš Jovanović Selјa“ koja je sa Opštinom Prokuplјe organizator.\nPlan je da se pre svega ocenjuje izgled nastalih proizvoda, a zatim i ukus\nKako piše Kurir, planirano je da desetak srednjih škola iz okruženja koje imaju pekarske smerove budu učesnici, kao i pekarske zanatske radnje iz Prokuplјa i Blaca.\n„Ovaj kraj je još uvek poznat po umešnosti rada sa testom, a pogača je sastavni deo svakog nedelјnog ručka. Uz to u našoj školi postoji pekrski smer, pa su na ovu ideju došli nastavnici prehrambene grupe predmeta„, kazao je direktor Srednje polјoprivredne škole „Radoš Jovanović Selјa“ Nebojša Bjelić.\nOva manifestacija neće biti samo školska, već će povezati pekarske zanatske radnje iz Prokuplјa i Blaca.\nRumun uhvaćen sa 41 kilogramom marihuane\nProdajna uskršnja izložba Dnevnog boravka Duga\nLESKOVAC – U Osnovnoj školi „Bora Stanklović“ u Vučju izbegnita je nesreća kada se konstrukcija plafona od oko 350 kilograma, postavljena pre tri meseca, obrušila i pala na klupe u jednoj od učionica. (više…)\nPredsednik Pokreta slobodnih gradjana (PSG) Saša Janković izjavio je sinoć u Nišu da postoje razlozi za sumnju da zbog interesa jedne privatne kompanije Niš ostaje bez aerodroma. (više…)\nPoslovni forum klastera iz Češke i Srbije sutra u Nišu\nNIŠ - U Nišu će sutra, 13. oktobra biti održan Poslovni forum klastera i malih i srednjih preduzeća Češke i Srbije, saopštila je Kuća klastera iz ovog grada. (više…)\nNIŠ/PANTELEJ – Gradska opština Pantelej postala je danas bogatija za izuzetno vrednu etno zbirku sa oko 500 predmeta. Bogatu etno kolekciju opštini je poklonio višegodišnji kolekcionar Živorad Kostić, koji je čitav svoj radni vek proveo u osnovnoj školi…


HomeVestiMihajlović: Gradnja Fruškogorskog koridora počinje 2018.\n17/11/2017Redakcija BALKAN TVVesti, za slajder0\nIzrada projektne dokumentacije za Fruškogorski koridor je pri kraju i planirano je da radovi počnu iduće godine, izjavila je potpredsednica Vlade i ministarka građevinarstva Zorana Mihajlović tokom razgovora s ambasadorom Mađarske u Srbiji Atilom Pinterom.\nMihajlovićeva i Pinter su na sastanku u Vladi Srbije razgovarali o saradnji dve zemlje u oblasti saobraćaja i infrastrukture, a glavna tema je bila realizacija i način finansiranja izgradnje brze saobraćajnice Novi Sad – Ruma, poznatije kao Fruškogorski koridor, čija je ukupna dužina 45,4 kilometra, saopštilo je Ministarstvo.\n„Fruškogorski koridor je strateški važan za Srbiju i za ovaj deo Evrope. Izrada projektne dokumentacije je pri kraju i naš plan je da radovi počnu iduće godine, a da u međuvremenu razgovaramo o načinu finansiranja ovog projekta“, rekla je Mihajlovićeva.\nAmbasador Pinter je istakao da su prethodnu godinu obeležili brojni kontakti između dve vlade i da postoji puno prostora da se saradnja Srbije i Mađarske dodatno unapredi.\nNa sastanku su razmenjene i informacije o napretku u realizaciji drugih infrastrukturnih projekata od značaja za Srbiju i Mađarsku, uključujući modernizaciju pruge Beograd–Budimpešta, rekonstrukciju pruge Segedin–Subotica–Baja i otvaranje novog graničnog prelaza Rastina.


Brnabić sa američkim zvaničnikom o unapredjenju ekonomske saradnje - Radio Sto Plus\nBrnabić sa američkim zvaničnikom o unapredjenju ekonomske saradnje\nPremijerka Srbije Ana Brnabić razgovarala je danas putem video veze sa zamenikom pomoćnika američkog ministra za trgovinu Dejvidom de Falkom o unapredjenju bilateralne ekonomske saradnje.Brnabić i De Falko su razgovarali i o unapredjenju saradnje sa američkim kompanijama i institutima u oblasti energetske diversifikacije i...\nPremijerka Srbije Ana Brnabić razgovarala je danas putem video veze sa zamenikom pomoćnika američkog ministra za trgovinu Dejvidom de Falkom o unapredjenju bilateralne ekonomske saradnje.\nBrnabić i De Falko su razgovarali i o unapredjenju saradnje sa američkim kompanijama i institutima u oblasti energetske diversifikacije i obnovljivih izvora energije i u oblastima digitalne ekonomije, razvoja i istraživanja, saopštila je Vlada Srbije.\nDe Falko je kazao da se Srbija pokazala kao dobro tržište za ulaganje i jedna od vodećih ekonomija u regionu i dodao da je neophodno jačanje privredne saradnje u sektorima u kojima postoje obostrane koristi, navodi se u saopštenju.\nBrnabić je rekla da je u toku izrada integrisanog nacionalnog plana za energetiku i klimu od strateškog značaja za Srbiju, i dodala da su stvoreni pravni okviri za povoljno poslovno okruženje i otvaranje tržišta za nove investicije u toj oblasti.\nSagovornici su se saglasili da su digitalna ekonomija i IT sektor nosioci buduće saradnje Srbije i SAD, i da bi značajana projektna saradnja sa američkim kompanijama mogla da bude ostvarena u digitalizaciji zdravstvenog sistema u Srbiji, dodaje se u saopštenju.\nSastanku su prisustvovali ambasadori Srbije u Vašingtonu i SAD u Srbiji, Marko Djurić i Entoni Godfri.\nSa De Falkom je danas razgovarala i ministarka rudarstva i energetike Zorana Mihajlović, a teme su bile iz njenog resora, posebno „zelena ekonomija“ i obnovljivi izvori energije. De Falko je rekao da su pitanje klime i „zelena ekonomija“ važne za SAD, i da se američke kompanije interesuju da rade na zajedničkim projektima.\nU utorak je De Falko u video-razgovoru s predsednikom Privredne komore Srbije (PKS) Markom Čadežom rekao da je neophodno odabrati konkretne sektore saradnje i jačanja poslovnih veza i da je jačanje privrednih odnosa sa Srbijom važno za američku administraciju.


Novi izbori i stare prepreke – Okular\nNovinar Aleksandar Nešić se javlja sa izveštajem nakon izbornog dana. Naime, 21. juna 2020. godine održali su se izbori na republičkom, pokrajinskom i lokalnom nivou. Od ukupnog broja prijavljenih glasača, to pravo iskoristilo je 48%. Pobedila je Srpska napredna stranka, koja je inače vladala na republičkom nivou ali je bila u opoziciji u opštini Ćićevac.\nNa televiziji su danima unazad pozivani glasači da u što većem broju izađu na izbore i iskoriste evoje biračko pravo, međutim to nije svim glasačima ravnopravno omogućeno. Osobe sa invaliditetom su u najvećem broju slučaja diskriminisane na taj način što im nisu omogućeni uslovi za ravnopravno glasanje na odgovarajućem izbornom mestu, sa ostalim glasačima. Njih su uglavnom prijavljivali komisijama, koje su dolazile kod osoba sa invaliditetom kući radi glasanja, kao i kod teško bolesnih ljudi.\nOsobe sa invaliditetom nisu bolesne i potrebno je da se omoguće svi potrebni uslovi da i oni glasaju zajendo sa ostalim građanima. U Ćićevcu postoje specijalno izgrađene rampe samo na dva biračka mesta. Ovo je donekle olakšalo izlazak na izbore određenom broju osoba sa teškoćama u kretanju. Međutim, neophodno je da i rampe i sva druga sredstva podrške budu dostupni svuda i svakoj osobi sa invaliditetom.\nNovi izveštaj sledi nakon formiranja nove vlasti u opštini Ćićevac.


Ovogodišnje takmičenje startovaće u Kraljevu u periodu od 24. do 26. juna. Svakog narednog vikenda, Vip Beach Masters karavan zaustavljaće se u drugom gradu - Čajetini, Velikom Gradištu, Baču, Zrenjaninu, Somboru, Šapcu, Novom Sadu. Poslednja stanica tradicionalno je rezervisana za beogradsku Adu Ciganliju, gde će se od 24. do 27. avgusta odigrati finalne borbe koje će odlučiti šampione i šampionke Srbije u odbojci na pesku.\n„Sa zadovoljstvom najavljujemo novu bičvolej sezonu i drago nam je što smo tokom prethodnih osam sezona doprineli popularizaciji ovog sporta i promociji mladih talentovanih igrača. Zajedno sa našim partnerom, kompanijom Vip mobile, vredno smo radili na tome da Vip Beach Masters postane sinonim dobre zabave i energije“, izjavio je Nenad Golijanin, predsednik Odbojkaškog saveza Srbije.\n„Ovogodišnja sezona ima dosta simbolike, u saradnji sa Odbojkaškim savezom Srbije koja traje devet godina, organizujemo deveti Vip Beach Masters koji će biti održan u devet gradova Srbije. Svim igračima želimo da slede naš primer i budu šampioni na mreži, a posetiocima obećavamo odličan provod na terenima širom zemlje“, rekao je Dejan Turk, direktor/CEO Vip mobile.\n„Huawei je kompanija poznata po tome što podržava sport i sportiste širom sveta. Drago nam je što smo po prvi put deo ovog već dobro uigranog tima sa željom da doprinesemo popularizaciji odbojke na pesku i zajedno sa Vipom omogućimo da ova sezona bude najbolja do sada“, dodao je Jack Wei, generalni direktor Huawei Technologies.


Sastanak Radne Grupe za rijeku Drim održan u Prištini\nDatum objave: 04.06.2019 14:24 | Autor: MPRR\nPredstavnici Radne grupe za Drim održali su krajem maja 17. sastanak na kome su razmotrili aktuelne projekte koji se sprovode u cilju unapređenja upravljanja vodnim resursima u tom slivu.\nRadnu grupu za Drim čine predstavnici resornih ministarstava za vode sliva rijeke Drim (Grčka, Sjeverna Makedonija, Albanija, Crna Gora i Kosovo). Drimska inicijativa o saradnji država u slivu je potekla potpisivanjem Memoranduma o razumijevanju 2011. godine, od strane ministara nadležnih za upravljanje vodnim resursima, a nakon toga podržana od strane GEF fonda u vidu projekta „Omogućavanje prekogranične saradnje i integralnog upravljanja vodnim resursima u proširenom slivu rijeke Drim“.\nGlavni rezultat projekta je priprema Strateškog Akcionog Plana (SAP), koji će reflektovati sve potrebe država u oblasti upravljanja vodama. Kako je SAP strateški dokument, njegovo potpisivanje će biti od strane resornih ministara zakazano tokom Konferencije i ministarskog sastanka Radne Grupe za Drim krajem tekuće godine.\nPredstavnik resorsnog ministarstva poljoprivrede i ruralnog razvoja Crne Gore u Radnoj Grupi je Generalni direktor direktorata za vodoprivredu Momčilo Blagojević, koji je prisustvovao sastanku.\nBlagojević je izrazio zadovoljstvo na saradnji u proteklom periodu u okviru Radne grupe i predstavio plan daljeg razvoja ove inicijative, što je podržano od članova ostalih država.\nKao prva aktivnost koja će se pokrenuti u narednom periodu, na inicijativu g-dina Blagojevića je priprema prvog Plana upravljanja slivom rijeke Drim, što će dodatno osnažiti razvoj država sliva u oblasti upravljanja vodama i unaprijediti saradnju na slivu. Osim pomenutih, Plan upravljanja slivom rijeke Drim će biti i najvažnija obaveza država u okviru poglavlja 27 – životna sredina, za sektor voda, koju će ispuniti u skladu sa EU direktivama.\nOvakav pristup je pozdravljen i od strane ministra životne sredine i prostornog planiranja Kosova, g-dina Fatmira Matoshija, koji je prisustvovao sastanku, izrazio zahvalnost u ime Kosova na podršci koju pružaju međunarodne organizacije UNDP i GEF na pripremi i implementaciji projekata, kao što je i ovaj.\nNa marginama sastanka, ministar Matoshi je održao sastanak sa g-dinom Blagojevićem gdje se zahvalio na podršci koju Crna Gora pruža Kosovu u sektoru voda kroz rad Radne Grupe za Drim. Takođe, ministar Matoshi je izrazio interes na daljoj saradnji između Crne Gore i Kosova u oblasti voda kao i mogućnostima korišćenja podrške ekspertize Crne Gore u dijelu ispunjavanja mjerila za oblast voda u procesu pristupanja EU (https://www.facebook.com/Drin.Basin.Corda).\nNa sastanku se raspravljalo i o regionalnom projektu za borbu sa poplavama u slivu rijeke Drim, za koji je opredijeljeno 10 miliona USD kroz Adaptacioni fond. Projektom će se za Crnu Goru izdvojiti 1,2 miliona USD za pripremu projekta regulacije rijeke Bojane i izgradnju nasipa na prioritetnim dionicama u cilju zaštite od poplavama. Osim toga, projektom će se konačno riješiti i problem geotetskih repera na nasipima na Bojani između Crne Gore i Albanije. Projekat u Crnoj Gori će se implementirati u saradnji Ministarstva poljoprivrede i ruralnog razvoja i kancelarije UNDP-a.\nTakođe, g-din Blagojević je održao sastanke sa izvršnim sekretarom Globalnog partnerstva za vode g-dinom Vangelisom Konstantinosom i Regionalnim menadzerom Dimitrisom Falutsosom, kao i regionalnim menadzerom UNDP-a za GEF projekte iz Istanbula g-dinom Vladimirom Mamaevim oko novih mogućnosti i dobijanja podrške za projekte u oblasti voda. Sastanak je imao veoma pozitivne efekte i očekuje se početak pripreme novih projekata u oblasti voda (regionalnih i nacionalnih) koji će biti finansirani kroz dostupne fondove za upravljanje vodama i životnu sredinu.


Vlada Luksemburga pomaže Kosovu sa 30 miliona evra • Radio Puls Luxembourg\nHome Luksemburg Vlada Luksemburga pomaže Kosovu sa 30 miliona evra\nVlada Luksemburga pomaže Kosovu sa 30 miliona evra\nVlada Luksemburga će od ove do 2020. godine pomoći Kosovu sa 30 miliona evra.\nMinistarstvo za evropske integracije Kosova je saopštilo da su te dve zvaničnice razgovarale o saradnji u tom procesu, posebno sprovođenju Sporazuma o stabilizaciji i pridruživanju, liberalizaciji režima viza za građane Kosova i o pristupu Kosova programima EU.\nLuksemburg podržava kosovske institucije u obrazovanju, zdravstvu i sektoru voda. U toku je sprovođenje projekata u ovim sektorima u iznosu od 22,5 miliona evra, dok će u periodu 2017-2020. početi i drugi projekti vredni 30 miliona evra, kaže se u saopštenju.\nHodža je posebno naglasila podršku procesu evropske integracije za koju je predviđeno sprovođenje projekta tehničke pomoći za osposobljavanje za sprovođenje SSP-a, odnosno devet poglavlja koje su identifikovana kao primarna.\nDostert je istakla “kontinuiranu posvećenost Luksemburga procesu evropske integracije Kosova i ponudila kontinuiranu podršku u okviru konkretnih reformi u obrazovanju, zdravstvu i u sektoru voda”, kaže se u saopštenju.\nPrevious articleOd 5. do 22. oktobra 10-ti CinEast filmski festival u Luksemburgu\nNext articleOvo je 10 “najnezdravijih” zemalja na svetu\nDoseljenici iz Crne Gore – najmlađa populacija u Luksemburgu i na...


VOICE: BIA je zloupotrebljena u stranačke svrhe\nNedostatak efikasnog mehanizma civilne kontrole bezbednosnih službi, činjenica da je direktor Bezbednosno-informativne agencije (BIA) partijski funkcioner i da će nakon usvajanja izmena zakona imati pravo da bez konkursa zapošljava koga hoće, te da se budžet te službe povećava skoro svake godine sve to ukazuje na zloupotrebu BIA u stranačke svrhe, piše danas Vojvodjanski istraživačko-analitički centar (VOICE).\nBetaApril 23, 2018\nIzvršni direktor Beogradskog centra za bezbednosnu politiku Predrag Petrović rekao je da je osnovni problem u tome što nema efikasne civilne kontrole bezbednosnih službi, kao i da je stanje pogoršano u poslednje dve godine.\n“Ranije je BIA imala i osobu koja je bila zadužena za komunikaciju sa medijima, to je bio tadašnji šef kabineta direktora BIA, a sada to više ne postoji. Inače, nije neuobičajeno da druge službe bezbednosti daju detaljne izveštaje o stanju bezbednosti u svojim zemljama, gde se ukazuje na to koje su glavne bezbednosne pretnje, rizici, šta je služba bezbednosti po tom pitanju uradila… Mi ovde, što se tiče rada BIA, nemamo ništa u javnosti, a imamo dosta slučajeva koji ukazuju da bi zapravo trebalo tako nešto da se dešava”, rekao je Petrović za VOICE (www.voice.org.rs).\nPetrović je kazao da je teško proceniti rad službi bezbednosti ukoliko se ne znaju njihovi prioriteti rada i planovi, kako bi se na osnovu njih moglo videti šta je ostvareno a šta nije.


Dan online - Politika: Hajduković počeo da sakuplja potpise - 2018-02-07\nPolitika POVODOM KANDIDATURE ZA PREDSJEDNIKA CRNE GORE Hajduković počeo da sakuplja potpise\nNaučnik Dragan Hajduković uputio je poziv za pomoć u sakupljanju potpisa za kandidaturu za predsjednika Crne Gore. On je pokrenuo i interent sajt na kome se može saznati više detalja o njegovoj kandidaturti na aprilskim predsjedničkim izborima.\n– Zakonska obaveza je da svaki kandidat sakupi najmanje 8.000 potpisa podrške građana. Molim da mi se na imejl predsjednik2018@hajdukovic.com jave svi oni građani koji žele i mogu da u svome okruženju prikupe desetak ili više potpisa. Ako hoćete i možete, formirajte u svome okruženju i na društvenim mrežama grupe podrške – naveo je Hajduković.\nKako je poručio, svi zajedno, pretvorimo Crnu Goru u najbolju evropsku državu.M.V.


Ambasador Srbije: Nada se da će se raseljeni vratiti i da će Drvar biti srpski grad kao što je uvek i bio - Sve o Srpskoj\nPO ODLUCI VLADE ANE BRNABIĆ OTVORENA KONZULARNA KANCELARIJE SRBIJE U DRVARU\nGeneralni sekretar Ministarstva spoljnih poslova Srbije Veljko ODALOVIĆ: Glavna poruka koja se šalje otvaranjem kancelarije u Drvaru jeste da je Srbija sa srpskim narodom na tim prostorima i da u Srbiji imaju svoju maticu\nGENERALNI sekretar Ministarstva spoljnih poslova Srbije Veljko Odalović poručio je na otvaranju Konzularne kancelarije Srbije u Drvaru da je prisustvo Srbije u toj opštini najdirektnija veza i spona matice sa srpskim narodom koji živi na tim prostorima.\nOdalović je rekao da je glavna poruka koja se šalje otvaranjem kancelarije u Drvaru da je Srbija sa srpskim narodom na tim prostorima i da u Srbiji imaju svoju maticu.\n„Ova kancelarija je u funkciji približavanja nas njima i njih nama”, rekao je Odalović.\nOn je rekao da će kancelarija osim administrativnih poslova, što je u osnovi njenog posla, služiti i za ekonomsku, kulturnu i svaku drugu saradnju Srbije sa srpskim narodom na tom prostoru.\n„Nadam se da će se raseljena lica vratiti i da će u perspektivi Drvar biti srpski grad kao što je uvek i bio”, istakao je on.\nNačelnik opštine Drvar Dušica Runić rekla je da je otvaranje Kancelarije konzulata Srbije u Drvaru još jedan od dokaza da je ostanak i opstanak srpskog naroda na tom prostoru zagarantovan.\n„Ovo je naša kuća, ovo je bila, jeste i biće naša zajednička matica”, poručila je Runićeva.\nBivši načelnik opštine Drvar Goran Broćeta, koji je danas prvi građanin koji je u novootvorenoj Kancelariji Konzulata Srbije u Drvaru predao zahtjev za dvojno državljanstvo Srbije, rekao je da je otvaranje kancelarije značajno za srpsko stanovništvo Drvara i okolnih opština, izražavajući zahvalnost za njeno otvaranje predsjedniku Srbije Aleksandru Vučiću i predsjedavajućem Predsjedništva BiH Miloradu Dodiku.\nBroćeta je dodao da kancelarija predstavlja direktnu vezu Srba koji žive u Federaciji BiH sa Srbijom.\nTagoviAleksandar Đorđević Veljko Odalović Drvar Srbija


Cilj im je da ocrne Srpsku\nPredsjednik Ujedinjene Srpske Nenad Stevandić izjavio je da su bošnjački član Predsjedništva BiH Bakir Izetbegović i direktor OBA Osman Mehmedagić kreatori sukoba između Vlade Republike Srpske i Savjeta ministara BiH u vezi sa transportnom zajednicom.\nCilj je da se ocrni Srpska, a glavne mete destabilizacije su predsjednik Republike, Vlada Srpske, Narodna skupština, Radio-televizija Republike Srpske i Ministarstvo unutrašnjih poslova Srpske, naveo je Stevandić.\nStevandić smatra da je cilj tog sukoba da se Srpska ocrni pred međunarodnom zajednicom, te pokuša izolovati i uskratiti za finansije da bi ušla u nelikvidnost i bila onemogućena isplata plata i penzija i funkcionisanje zdravstvenog i socijalnog sistema, a eventualno nezadovoljstvo građana iskoristilo u političke svrhe.\nPrema njegovim riječima, OBA je politička policija kojoj mnogi Bošnjaci pružaju otpor, ali se plaše da ne prođu kao bivši potpredsjednik FBiH Mirsad Kebo.\n- Za plan destabilizacije obezbijeđena su medijska i finansijska sredstva, koje kontrolišu paralalne strukture koje su stvorili Izetbegović i Mehmedagić, jedino što nije obezbijeđena podrška naroda u Srpskoj, zbog čega su se i stranke u Savezu za promjene, koje su upale u zamku, počele da raspadaju - naglasio je Stevandić.\nOn je ocijenio da je to jedini način da Izetbegović zaustavi pad popularnosti, cijepanje SDA, čiji je lider, te sukobe prenese na Srpsku.


Istraživanje pokazalo da pandemija nesrazmerno jače utiče na žensko preduzetništvo\nPandemija korona virusa nesrazmerno je uticala na ženski biznis širom sveta, a čak 87 odsto žena vlasnica firmi navelo je da su pogođene krizom, pokazali su rezultati studije Indeks ženskog preduzetništva kompanije Masterkard (MIWE) za 2020. godinu.\nVelika zastupljenost u sektorima koji su najteže pogođeni ekonomskom krizom, izražen digitalni jaz među polovima u sve virtuelnijem svetu i sve veći pritisci odgovornosti za brigu o deci, samo su neki od faktora koji su žene učinili posebno ranjivima, navedeno je u saopštenju.\nKako je precizirano, kroz jedinstvenu metodologiju, oslanjajući se na javno dostupne podatke vodećih međunarodnih organizacija, poput OECD-a i Međunarodne organizacije rada, MIWE 2020 formira globalnu rang listu o napretku žena u poslovanju u uslovima pre pandemije u 58 ekonomija, što predstavlja gotovo 80 odsto ženske radne snage.\nMetodologija uključuje detaljnu analizu 12 indikatora i 25 podindikatora koji se odnose na ishode napretka, resurse znanja i finansijski pristup, te poboljšanje uslova za preduzetnike, a čije sumiranje omogućava sveobuhvatnu ocenu uspešnosti pojedinih ekonomija u unapređivanju ženskog preduzetništva u odnosu na isto u uslovima pre pandemije.\nOvogodišnji izveštaj takođe pruža dodatnu analizu o ranim rezultatima hitnih mera koje vlade i preduzeća sprovode za žene preduzetnice kao odgovor na pandemiju korona virusa u 40 svetskih ekonomija.\nIstaknuto je da Masterkard indeks ženskog preduzetništva pruža rezultate na jasan i razumljiv način za vlade, kreatore politika, deoničare, kompanije i pojedince koji pođednako žele da razumeju ključnu ulogu žena u poslovanju i primeni znanja iz globalnih ekonomija i omogućava im da preduzmu presudne korake u primeni ciljane rodno specifične podrške.\nNajbolje rangirana zemlja u MIWE 2020 studiji je Izrael, koji je ocenjen kao najbolji primer rodno specifičnih mehanizama podrške koji daju brze i značajne rezultate.\nUkazano je da je, s ambicijom da se udvostruči broj preduzetnica u roku od dve godine, uspeh Izraela vođen institucionalnom podrškom malim i srednjim preduzećima, pa je sa 42. dospeo na prvo mesto.\nSlično tome, Švajcarska je napredovala sa 11. mesta u 2019. na 3. mesto u 2020, što je objašnjeno naglim poboljšanjem podrške vlade malim i srednjim preduzećima (porast od 37 odsto u odnosu na 2019. godinu), navedeno je u saopštenju.\nOcenjeno je i da MIWE 2020 predstavlja i efikasne politike podrške – od subvencija za plate, programe izuzeća ili odlaganja plaćanja, ograničavanja poslovnih kamatnih stopa i marži, do državnih subvencija za održavanje likvidnosti, kao i državne programe podrške za brigu o deci.\nNavedeno je i da izveštaj daje optimistične izglede za budućnost preduzetnica, jer ukazuje na to da bi pandemija mogla biti katalizator za eksponencijalni napredak žena u poslovanju, kao i prilika da se koriguju prisutne predrasude od strane donosioca odluka kroz rodno specifične inicijative i podršku.\n„Kriza će uvek otkriti ranjivosti u sistemu, a Covid-19 je to učinio u velikoj meri. Videli smo zapanjujući opseg nejednakosti s kojim se žene suočavaju u poslu. Ali za razliku od bilo kojeg drugog ekonomskog pada, Covid-19 je takođe otvorio put za značajan napredak i videli smo šta možemo postići kada se postave prioriteti“, rekla je direktorka za tržišta Srbije, Crne Gore i Bosne i Hercegovine u kompaniji Masterkard Jelena Ristić.\nGde ćete za Novu godinu\nPovratak u budućnost uz Nokiu i Ericsson\nIoT - Budućnost je stigla\nNeverovatni premaz koji odbija skoro sva...\nPandemija negativno uticala na više od polovine firmi,...\nKako navežbati brzo čitanje


Vesti online / Sport / Tenis / VIDEO: Nije najbolji, ali je najatraktivniji teniser sveta\nVIDEO: Nije najbolji, ali je najatraktivniji teniser sveta\nFrancuz Gael Monfis nikako da zablista, da osvoji neki veliki trunir. Uvek je tu negde, ali nikad na vrhu. Možda nije najbolji, ali je sigurno najatraktivniji teniser planete i ljubimac publike.\nTeniski akrobata: Gael Monfis\nSjajne fizičke predispozicije dozvoljavaju mu da igra, recimo, volej iz skoka. Da ima koncetraciju i mirnoću Novaka Đokovića, verovatno bi bio veliki šampion. Ovako, može da se zadovolji samo sa Top 10.\nUživajte u sjajnim potezima "trikolora"!\n* VIDEO: Bugarin divljao u Istanbulu\n* Novak će biti nepobedivi ratnik na Rolan Garosu\n* "Nadal je ispred Đokovića"\n* Pogledajte zašto je Madrid mrski grad za Novaka!


Kosovski paradoks: Političari milioneri uz prosečne plate\nKosovo se smatra najsiromašnijom zemljom u regionu, ali i pored visoke nezaposlenosti i siromaštva, ima i milionera. Neki od njih su predstavnici političkih partija ili visoki zvaničnici, kako na centralnom tako i na lokalnom nivou, ali milionera ima i među običnim građanima.\nNa osnovu izjava o imovini, koju su Agenciji protiv korupcije obavezni da podnesu visoki zvaničnici na opštinskom i centralnom nivou, ima onih koji raspolažu nekretninama, gotovinom ali i luksuznim automobilima. Njihova plata je oko 17 hiljada eura godišnje.\nEkonomski stručnjaci i predstavnici civilnog društva kažu da je politika najprofitabilnija profesija na Kosovu. Zbog toga oni izražavaju zabrinutost jer se to dešava u zemlji gde građani jedva sebi mogu priuštiti osnovne namirnice.\nDolazak do milionskog bogastva u zemlji gde se prosečna plata kreće između 300 i 400 evra i gde je polovina stanovništva bez posla, veoma je teško, kaže direktor Agencije protiv korupcije, Hasan Preteni. On dodaje da je jaz koji je stvoren u društvu u posleratnom periodu neopravdan.\nPreteni naglašava da nije problem biti milioner već je važnije pronaći one koji su stvorili milione za jedan tako kratak vremenski period i pritom ne poštujući zakon.\n„Tačno je da je teško da se suočimo sa visokim zvaničnicima koji su u izjavi o imovini naveli visoke novčane vrednosti ili koji poseduju nekretnine koje inače pripadaju milionerima. U pitanju su jako visoke sume da je teško poverovati da se to steklo na Kosovu za tako kratak period“, kazao je Preteni.\nGodine 2011. Agencija protiv korupcije je objavila da je jedan od deset političara koji je hteo da bude član Skupštine bio milioner.\nFidan Kalaja iz NVO „Fol“ ovo smatra paradoksom.\nOno što je, prema njegovom mišljenju najgore, upravo je činjenica što oko 20 posto građana živi u siromaštvu, a oko 3 posto, kako kaže, onih u različitim javnim institucijama imaju bogastvo do milijardu eura.\n„Izvor tog bogastva je jasan – zloupotreba vlasti je dovela do toga da imamo političare koji su milioneri ili milijarderi. Oni su koristili vlast da bi osnovali svoje biznise od kojih su profitirali“, kazao je Kalaja.\nPredstavnici civilnog društva ocenjuju da je obogaćivanje političke elite osiromašilo stanovništvo.\nLumir Abdixhiku, direktor Instituta „Riinvest“ izražava čuđenje da na Kosovu milioneri nisu biznismeni, već političari. Abdixhiku smatra da postoji veliki raskorak u bogastvu političara, odnosno između njihovog životnog standarda i administrativnih plata.\n„Besmisleno je kako kosovski političari generišu toliko bogastvo sa jednom simboličnom platom. Mora da postoje ostali izvori finansiranja van politike. Visokom stopom korupcije i zloupotrebom javnog novca dovoljno je da se posumnja da postoji velika zloupotreba, što na kraju doprinosi bogastvu pojedinih političara na Kosovu“, kazao je Abdixhiku.\nMinistar finansija Besim Beqaj međutim je kazao da su Vlada Kosova i njegovo ministarstvo posvećeni da započetim reformama povećaju transparentnost i kredibilitet sistema upravljanja javnim novcem.


Šampionke: Tijana Bošković i Stefana Veljković\nStefan Veljković, najbolji bloker šampionata, bila je presrećna.\n"Stvarno smo ceo turnir odigrale na visokom nivou. Ali to nije bio samo turnir, već celo leto je bilo sjajno. Od 1. maja smo zajedno, za ovo smo naporno radile. Srećna sam što smo uzele zlato, bio je red da završi u našem vlasništvu! Hvala Srbiji, stižemo vam sa zlatom", kazala je Veljkovićeva za RTS.\nPotom je potrčala u zagrljaj MVP-ju šampionata Tijani Bošković.\n"Da nam nije bilo Tijane! Svi da je ljubimo", kroz suze je dodala Stefana.\nBoškovićeva, skromna kao i uvek, biranim rečima je pričala o uspehu generacije.\n"Pet meseci smo radile za ovo. Ponosna na sve nas jer smo od prvog dana Evropskog prvenstva bile kao jedno! Izgubile smo samo dva seta na celom šampionatu. Stvarno sam presrećna. Ekipa mi je dala snagu, zaslužile smo uspeh! Zahvaljujem se svima na podršci, mogle smo da je osetimo i nadam se da ćemo se i dalje radovati. Jedva čekamo doček", poručila je Boškovićeva.


Kikinda: Smanjene plate u javnim preduzećima kako bi se izbegao bankrot\n02.08.2014. Kikinda je prva opština u Srbiji koja je zbog smanjenja troškova i da bi sprečila bankrot, za trideset odsto smanjila plate u javnim preduzećima. U opštini kažu da dve trećine ukupnog javnog duga od oko pola milijarde dinara, čine dugovi javnih preduzeća. Budžet Kikinde je neodrživ, a jedan od mogućih scenarija mogao bi da bude i ban...\nSrbiji je potrebno smanjenje plata i penzija od 15%\n31.07.2014. Srbiji je potrebno smanjenje penzija i plata u javnom sektoru od 15 odsto u rebalansu budžeta, jer su te uštede ključne za uspeh fiskalne konsolidacije. To navodi Fiskalni savet, uz objašnjenje da će smanjenje plata i penzija doneti 800 miliona evra uštede i da je to jedina mera koja će pune efekte imati već 2015. godine. Prema miš...


CBCG: Stopa pada BDP-a u ovoj godini mogla bi iznositi oko 17% – Bankar.me\nOctober 29, 2020 BANKE, CRNA GORA, CRNA GORA, SVE VIJESTI Leave a comment\nSavjet Centralne banke Crne Gore danas je razmatrao i usvojio Izvještaj o poslovanju i provođenju politike CBCG za avgust 2020. godine, na osnovu kog je zaključeno da su sve aktivnosti CBCG sprovedene tokom pomenutog perioda realizovane u skladu sa Programom rada ove institucije.\nČlanovi Savjeta upoznali su se sa Izvještajem o toku stečajnog postupka u IBM banci za period 01. januar – 31. avgust 2020. godine. Stečajni upravnik IBM banke je prezentovao dosadašnje aktivnosti koje su se uglavnom odnosile na unovčavanje imovine i isplatu obaveza prema povjeriocima. Saopšteno je da je u periodu od trenutka uvođenja stečaja u ovu banku (4. januara 2019. godine) do 31.08.2020. godine, izvršena isplata prema Fondu za zaštitu depozita u iznosu od 17,5 miliona eura, što predstavlja skoro 80% ukupne obaveze prema Fondu.\nPOJMOVICBCG Savjet Centralne banke Crne Gore\nPrevious Spoljnotrgovinska razmjena manja 19,2 odsto\nSljedeći Viber uvodi funkciju za plaćanje


Oduzeta tehnička roba vrijednosti 100.000 maraka – mojKontakt portal – Radio Televizija Kontakt\nOduzeta tehnička roba vrijednosti 100.000 maraka\nBy / 17. 07. 2013.\nSlužbenici Uprave za indirektno oporezivanje /UIO/ BiH na području regionalnog centra Banjaluka privremeno su oduzeli raznu tehničku robu ukupne vrijednosti 100.000 KM, koja se nezakonito prodavala na pijacama u Banjaluci i Prijedoru.\nNa osnovu prikupljenih informacija i obavještajnih podataka o nelegalnoj prodaji robe, ovlašteni službenici Odsjeka za provođenje i poštivanje carinskih i poreskih zakonskih propisa u regionalnom centru UIO BiH u Banjaluci, uz asistenciju policijskih službenika banjalučkog Centra javne bezbjednosti, provjerili su poslovanje kod nekoliko obveznika na auto pijaci Banjaluka i pijacama “Močvara” i “Vilaco” u Prijedoru.\nU saopštenju UIO BiH se navodi da je prilikom provjere pronađena razna tehnička roba stranog porijekla za koju nije postojala dokumentacija o nabavci, odnosno dokazi da je nad istom proveden carinski postupak i da su plaćene uvozne dažbine.\nPronađeni su dijelovi za klima uređaje, frižidere, veš mašine i slično, te boce sa gasom – freonom, za koje je potrebno pribaviti posebne dozvole za uvoz u BiH i skladištenje.\nIz Uprave ističu da će protiv odgovornih lica kod kojih su utvrđene nepravilnosti biti pokrenuti odgovarajući zakonski postupci pred nadležnim pravosudnim organima.\nKako gradonačelnik provodi izolaciju\nVučić, Dinkić i ja bez jasne slike o rješenjima\nCZ bez Rakočevića naredne sezone


Resursi :: Skockajte Budžet\nIzveštavanje o usvajanju budžeta Republike Srbije za 2012. godinu\nPortal Skockajte budžet vam predstavlja Revidirani memorandum o budžetu i ekonomskoj i fiskalnoj politici za 2011. godinu sa projekcijama za 2012. i 2013. godinu.\nPortal Skockajte budžet vam predstavlja Zakon o Državnoj revizorskoj instituciji. Ovim Zakonom uređuju se osnivanje i delatnost, pravni položaj, nadležnost i organizacija rada Državne revizorske institucije.\nOdnos javnog duga i BDP-a\nPreuzmite podatke o strukturi javnog duga i odnosu prema bruto domaćem proizvodu. Ovaj odnos je ključni za razumevanje fiskalne politike u narednim godinama.\nFisklani savet Srbije\nFiskalni savet Srbije dostavio je u četvrtak Vladi i Skupštini Srbije analizu efekata modela decentralizacije koji je predložila poslanička grupa Ujedinjeni regioni Srbije.\nFisklani Savet Republike Srbije\nAnаlizа fiskаlnih efekаtа\nPortal Skockajte budžet predstavlja svojim čitaocima Anаlizu fiskаlnih efekаtа Uredbe o podsticаnju zаpošljаvаnjа Vlаde Republike Srbije. Ovaj dokument izradio je Fiskalni savet Republike Srbije.\nPrvi kvartalni izveštaj Fisklanog saveta\nNakon analize fisklanih i makroekonomskih kretanja u prvom kvartalu 2011. godine, Fiskalni savet je pripremio izveštaj pod nazivom “Fiskalna kretanja u Republici Srbiji u Prvom kvartalu 2011. godine i ostvarivanje fiskalnih pravila”.\nIzveštavanje o usvajanju budžeta Republike Srbije za 2011. godinu.\nBilten javnih finansija, oktobar 2010.\nBilten javnih finansija za mesec oktobar 2010. godine. Portal www.skockajtebudzet.rs vam prenosi kompletan bilten javnih finansija.\nOcena javnih rashoda i finansijske odgovornosti - Izveštaj o rezultatima upravljanja javnim finansijama\nU ovom izveštaju izneta je ocena sistema i procesa upravljanja javnim finansijama u Republici Srbiji sa stanjem koje je zatečeno u julu 2010. godine. Izveštaj je rađen prema PEFA metodologiji, te se pravi direktno poređenje sa PEFA ocenom koja je data 2007. godine. Ovo je druga ocena koja je obavljena u Srbiji, čime je uspostavljena konstruktivna osnova za ocenjivanje napretka u oblasti javnih finansija koji se postiže od 2007. pa nadalje. Ministarstvo finansija\nOvim zakonom uređuju se prihodi i primanja, rashodi i izdaci budžeta Republike Srbije za 2011. godinu, njegovo izvršavanje, obim zaduživanja za potrebe finansiranja deficita i konkretnih projekata i davanje garancija, upravljanje javnim dugom, korišćenje donacija, projektnih zajmova, korišćenje sopstvenih prihoda, prava i obaveze korisnika budžetskih sredstava.\nUsvojeni Budžet Srbije za 2011.\nSkupština Srbije usvojila je državni budžet za 2011. godinu kojim je predviđen budžetski deficit od 120,5 milijardi dinara. Budžetom su predviđeni prihodi od 724,4 milijarde dinara i rashodi od 844,9 milijardi dinara u 2011. godini.\nmr Saša Ranđelović\n, Ekonomski fakultet\nBudžetska politika lokalnih zajednica u Srbiji\nRaspodela nadležnosti i prihoda između različitih nivoa države zavisi od ekonomskih, demografskih, političkih faktora, tradicije i dr.\nFinansije kao naučna disciplina bave se svim pitanjima koja su vezana za probleme novca, za njegovo stvaranje, tokove, poništavanje, brojna i složena delovanja u privredi, tokove dohotka uopšte, a, pre svega, za njegovu raspodelu, preraspodelu, oblike, instrumente i subjekte njegovog trošenja, te brojna i složena delovanja u savremenoj privredi.\nNajvažniji ciljevi reformi poreskog sistema koje se predlažu u ovoj monografiji su učvršćenje makroekonomske stabilnosti i stvaranje povoljnijih uslova za zapošljavanje i investicije. Osnovni pravac promena u poreskom sistemu koji se predlaže je smanjenje fiskalnog opterećenja rada i povećanje fiskalnog opterećanja potrošnje.\nPro Koncept / BIRN\nDržavni budžet predstavlja sistematizovan plan prihoda i rashoda države za određeno vremensko razdoblje, koje se u Srbiji trenutno odnosi na period od godinu dana, sa projekcijama za naredne dve godine. Budžet odražava politiku i prioritete vlade, koji bi trebalo da u određenoj meri odražavaju očekivanja građana.\nNastavak medijskog monitoringa: izveštavanje o usvajanju republičkog budžeta za 2010. godinu\nSprovođenjem projekta „Oko javnih finansija“, BIRN nastoji da bolje upozna medije i javnost sa problematikom javne potrošnje. Zbog toga je, na početku implementacije projekta, izrađeno bazno istraživanje i medijski monitoring koji su pokazali da nizak nivo javnog diskursa o ovoj značajnoj temi uzrokuje dominaciju političkih aspekata nad ekonomskim (partijska trgovina i izglasavanje budžeta u „minut do 12“) i odsustvo kritičkog pristupa u medijskoj obradi teme.\n1 2 > Adresar


Skupa investicija: Republika Srpska kupuje avion vrijedan skoro 19 miliona KM, evo kako izgleda | DEPO Portal\nVIDEO/ U novembru stiže na banjalučki aerodrom\nCJ4 je najbolji avion u seriji CJ aviona, sa većom brzinom i dometom od bilo kojeg drugog malog aviona. CJ4 ima maksimalni domet od 4.009 kilometara, što ga čini malim avionom najdužeg dometa\nDok se Republika Srpska zadužuje na domaćoj i Bečkoj berzi, kod komercijalnih banaka, te moli za pomoć Srbije kako bi održala likvidnost, vlast istovremeno ne želi da se odrekne luksuza te kupuje novi avion “Cessna”, vrijednosti 18,9 miliona maraka, piše Capital.ba.\nSrpska će kupiti avion “Cessna Citation CJ4”, otkriva portal Capital. On spada u kategoriju lakih aviona i koji može da preveze do 10 putnika na dužim letovima. Iako spada u kategoriju malih aviona korisnici putuju u relativnom komforu, navode iz “Cessna”.\nKabina sadrži šest potpuno samostalnih sjedišta, kao i medijske priključke, WIFI mogućnost povezivanja i sistem upravljanja kabinom Rockwell Collins Venue. Avion posjeduje prostor za osvježavanje, izvlačeće stolove i dosta prostora za odlaganje, što ga čini komfornim.\nVlast ovim avionom bez problema može da putuje na daleke destinacije, na primjer u Moskvu do koje su i trenutnim avionom letjeli zvaničnici, ali su se susretali s problemom ako bi morali da čekaju duže na slijetanje na aerodrom.\nNabavka aviona, koji je naručen u sivoj boji, kao što je i avion koji već posjeduje Republika Srpska, trebala bi da bude realizovana u idućih mjesec dana. Avion u novembru stiže na banjalučki aerodrom, gdje mu je već rezervisan hangar.\nS obzirom da avion stiže uskoro, trebalo bi da je “Cessni” već uplaćen depozit od 1,4 miliona dolara.\n(Capital.ba, DEPO PORTAL, BLIN MAGAZIN/md)\n#avion #rs #republika srpska #cessna


UPOZORENJE STRUČNJAKA: Rušenje starog savskog mosta bi moglo da izazove SAOBRAĆAJNI HAOS | Skandalozno\nUPOZORENJE STRUČNJAKA: Rušenje starog savskog mosta bi moglo da izazove SAOBRAĆAJNI HAOS\nFoto: Wikipedia/Михајло Анђелковић\n– Jasno je da je to zbog projekta “Beograd na vodi” – kazao je Kovačević.\n– Za mene je najspornije to što je data obaveza da most ima lukove da podseća na sadašnji, a pravilo je da unutargradski mostovi treba što manje da preprečuju pogled sa jedne obale na drugu. Zato je to jako loša ideja – kazao je Kovačević.\n– U toku je predizborna kampanja i sada svako priča šta hoće, ali potpuna je nebuloza ideja da se postojeći most prebaci na Ratno ostrvo kako bi se ono spojilo sa zemunskom obalom. Iza toga se verovatno krije namera da se gradi na Ratnom ostrvu – upozorio je Kovačević. Profesor Saobraćajnog fakulteta Milan Vujanić istakao je da je veliki problem što nema “vizibiliti studije” koja bi dala ekonomsku i saobraćajnu opravdanost.\nMoskvu pogodila „Arktička invazija“, najsnažnija snežna oluja ikada! – VIDEO\n– Ja ne vidim ozbiljne argumente, a taj ko predlaže da se pravi novi most i ruši stari, mora da ima mnogo argumenata da je to rešenje racionalno, isplativo i prihvatljivo gradjanima – rekao je Vujanić agenciji Beta.\n– Most na Adi je predvidjen da ima tramvajske šine, ali od toga za sada nema ništa. A šta će biti sa gradjanima i prevozom – nekako će dolaziti do mosta, a odatle čamcima ili peške – rekao je Vujanić i dodao da je lako srušiti most, ali da treba najmanje dve do tri godine za izgradnju novog.\n– Odlična je ideja da Beograd ima novi most, Pariz ih ima 17 i ja znam da je bila ideja da se pravi most nešto niže ispod Pančevačkog mosta kako bi se povezao kružni prsten obilaznice oko Beograda. Ta ideja ima smisla – kazao je Vujanić.\nStari savski most je sagrađen tokom Drugog svetskog rata 1942, jer je tada jedini most preko reke Save (Most kralja Aleksandra) bio srušen. Most je od miniranja 20. oktobra 1944. godine spasio beogradski učitelj Miladin Zarić.\nBudite prvi sa komentarom na članku "UPOZORENJE STRUČNJAKA: Rušenje starog savskog mosta bi moglo da izazove SAOBRAĆAJNI HAOS"


Postovani...... - UKUKS\nPost by snezana » 23 Apr 2012, 14:17\nPorodila sam se pre 4 meseca,u setom mesecu sam dobila bruh na desnoj preponi,porodjaj je bio prirodnim putem bez problema,bruh se povukao posle porodjaja,i za sada nemam problema.\nZakazana mi je operacija za mesec dana,da li da se operisem,ako se odlucim za operaciju,da li smem da rodim jos jedno dete i posle kog vremenskog perioda?\nPost by Skipper » 23 Apr 2012, 18:41\nS obzirom da je ovaj forum posvećen zapaljenskim bolestima creva, ukoliko uskoro ne dobiješ adekvatan savet lekara, u vezi sa operacijom preponske kile, možda ne bi bilo loše da pošalješ pitanje forumu koji se više bavi drugim bolestima i zdravstvenim problemima.\nAdresa na Internetu je:\nhttp://www.stetoskop.info/Preponska-kil ... ckness.htm\nA, ako, na nesreću, imas jednu od ovih 'naših' bolesti (Kronovu ili Ulcerozni kolitis), onda si na pravom mestu. Iskreno se nadam da si 'poštedjena' problema sa kojima se, svi mi ovde, godinama i decenijama borimo!\nTebi i tvom malom andjelu od 4 meseca,\nPost by Runja » 23 Apr 2012, 23:00\nSlazem se sa Skipperom, a s obzirom da ni mi koji smo direktno povezani sa temom ovog foruma ne dobijamo odgovore na pitanja, tesko da cete dobiti Vi cije pitanje nema veze sa zapaljenskim bolestima creva...\nInace, licno smatram da je operacija bruha prilicno bezazlena i rutinska (neka me neko ispravi ako gresim) i da mozete da se podvrgnete istoj (ja sam imala istu operaciju, sa svojih 6 godina). Pre toga se, naravno, konsultujte sa svojim ginekologom u vezi dojenja/prestanka dojenja bebe.


Bez carine za polovna vozila – Magazin Plus\nHome/Bez carine za polovna vozila\nCarine na uvoz polovnih automobila, određenih tekstilnih i draguljarskih predmeta, kao i određenih vrsta mliječnih proizvoda, mesa, voća, povrća i kafe iz Evropske unije u BiH od početka iduće godine u potpunosti će biti ukinute, rekli su listu “Glas Srpske” u Upravi za indirektno oporezivanje BiH.\n– Carine će u potpunosti biti ukinute i za određene tekstilne proizvode, poput kaputa, ogrtača, odijela od vune, jakni, sakoa i pantalona, kostima od vune, pamuka i sintetičkih vlakana, bluza i košulja od pamuka ili sintetičkih vlakana – kazao je Kovačević i dodao da se carine ukidaju i na draguljarske predmete i predmete zlatarstva.\nIsto se odnosi i na određene vrste džemova, marmelada i sokova.\n– Savjet ministara formirao je pregovarački tim koji će već početkom 2013. početi novu rundu pregovora sa EU o carinama koje su još uvijek ostale na ove proizvode – rekao je Kovačević.\n– Zato se smanjenje cijena ne može očekivati ni početkom 2013. godine. Formiranje cijena na tržištu u BiH je slobodno i isključivo od ponude i potražnje zavisi kolike će biti cijene određenih proizvoda. Ne postoji mehanizam kojim bi država bilo koga prisilila da za postotak smanjenja stope carine, smanji i finalnu cijenu tih proizvoda – naglasio je Kovačević.\n– U 2007. prihodi od carina iznosili 655 miliona KM, u 2008. godini 650 miliona KM, a u 2009. godini 345 miliona. U 2010. godini ovi prihodi iznosili su 302 miliona KM, dok su 2011. iznosili 281 milion KM. U devet mjeseci ove godine prihodi od carina iznose 166 miliona KM – naglasio je Kovačević.\n4. kolo Lige 12 BiH: Čapljina bez poraza


AKR Tech - Portfolio izrade sajtova\nIzrada sajta i logo dizajn - AKR Tech\nZa klijenta Akr Tech, globalnog izvoznika vojnog naoružanja i opreme, radili smo, uz pomoć kreativnosti našeg stručnog tima, izradu grafičkog rešenja za logo koji predstavlja osnovni identitet svake kompanije.\nKvalitet ovog sajta unikatnog web dizajna unapređen je zahvaljujući naprednoj SEO optimizaciji, iz čega nužno proističe bolje rangiranje sajta na pretraživačima, njegovo bolje pozicioniranje, veća posećenost i više konverzija. Implementirali smo i CMS sistem koji predstavlja web aplikaciju uz pomoć koje se može, bez posebnog predznanja, dinamički upravljati sadržajima (poput slika, tekstova...), a sve to brzo i jednostavno. Mobile friendly design omogućava da ovaj sajt bude prilagodljivog prikaza na svim vrstama i veličinama ekrana uređaja (desktop / tablet / mobilni uređaji), tako da je time optimizovano prikazivanje, čitanje i kretanje kroz sam sajt. Uradili smo i podelu proizvoda po kategorijama, pa je sajt praktičan za snalaženje prilikom pretrage proizvoda. Pored kontakt forme, tu je i Google Analytics alatka čiji podaci mogu biti izuzetno korisni vlasnicima sajta u cilju poboljšanja poslovanja, jer mogu pratiti statistiku i vršiti analize vezane za posećenost, vreme zadržavanja, deljenje stranica itd...\nIzrada sajta i logotipa za izvoznika vojnog naoružanja i opreme\nMobile friendly dizajn


Kineska industrija se oporavila u maju, potrošnja slaba\nTanjug 15. juna 2022. 06:59\nPEKING – Kineska ekonomija se donekle stabilizovala u maju nakon oštrog pada prethodnog meseca uzrokovanog strogim kovid merama ograničenja, pri čemu je industrijska proizvodnja neočekivano porasla, ali je potrošnja ostala i dalje slaba.\nPodaci, ipak, ukazuju na delimičan oporavak druge najveće svetske ekonomije od potpunog ili delimičnog zatvaranja desetina gradova u martu i aprilu, uključujući i komercijalni centar Šangaj s ciljem svođenja kovid zaraze na nulu.\nIndustrijska proizvodnja je u maju porasla za 0,7 odsto u odnosu na godinu ranije, nakon pada od 2,9 odsto u aprilu, pokazali su današnji podaci Nacionalnog biroa za statistiku (NBS), dok su analitičari predviđali u anketi Rojtersa negativan rezultat od 0,7 odsto.\nPošto su kupci u nekim gradovima morali i dalje da ostanu u svojom domovima, maloprodaja je i u maju zabeležila pad od 6,7 procenata, ali blaži nego u aprilu kada je potonula za 11,1 posto.\nPrema podacima Kineskog udruženja trgovaca putničkih automobilima, u zemlji je prošlog meseca prodato 1,37 miliona putničkih vozila, ili za 17,3 odsto manje nego u maju 2021. godine, nakon pada od 35,7 odsto u aprilu.\nInvesticije u osnovna sredstva, ključni indikator koji prate vlasti u nastojanju da podrže privredu, porasle su za 6,2 procenta u prvih pet meseci, u poređenju sa očekivanim rastom od 6,0 posto.\nKineska vlada je pojačala infrastrukturne investicije i takođe najavila paket od 33 mere koje pokrivaju fiskalnu, finansijsku, investicionu i industrijsku politiku kako bi oživela ekonomiju razorenu pandemijom.\nStopa nezaposlenosti zasnovana na nacionalnoj anketi pala je na 5,9 procenata u maju sa 6,1 posto u aprilu, i neznatno je iznad vladinog cilja za 2022. od oko 5,5 odsto.\nMeđutim, anketna stopa nezaposlenosti u 31 velikih gradova je skočila na 6,9 posto, što je najviši nivo u istoriji.\nKina je postavila godišnji cilj ekonomskog rasta od oko 5,5 procenata za ovu godinu, ali mnogi ekonomisti smatraju da je to sve više nedostižno.\nKineske banke su u maju odobrile 1,89 biliona juana (280,62 milijarde dolara) novih zajmova, što je skoro utrostručen aprilski iznos i daleko više od očekivanja. Ali, 38 odsto novih zajmova u maju odnosilo se na kratkoročno finansiranja računa, što sugeriše da je stvarna potražnja za kreditima i dalje slaba.\nCentralna banka je danas zadržala srednjoročnu kamatnu stopu na nepromenjenom nivou peti mesec zaredom, u skladu sa tržišnim predviđanjima, dodaje Rojters.


Opremanje igraonica Srbija – Brze igraonice\nAko do sada niste imali igraonicu, onda ne znate koliko je napora potrebno uložiti da se ona opremi. Ako ste imali igraonicu, onda to znate još bolje. Da bi se jedna igraonica opremila, potrebno je nabaviti mnoge sprave, strunjače, elemente za igru, nameštaj i mnogo drugih detalja kako bi oprema bila kompletna. Takođe, važno je voditi računa i o bezbednosti opreme, jer svi elementi moraju biti posebno testirani, provereni, moraju ispuniti sve standarde sigurnosti koji su propisani. Već sad vam zvuči komplikovano? Ne morate sve to sami raditi, prepustite ovaj deo posla nama, jer mi smo firma koja se godinama bavi opremanjem igraonica na područiju cele Srbije i imamo mnogo uspeha u tome.\nZa opremanje igraonica Srbija je prihvatila standarde Evropske unije u ovoj oblasti, kojih se mi pridržavamo maksimalno i nastojimo da svim klijentima ponudimo opremu vrhunskog kvaliteta, koja će krastiti igraonice širom Srbije i ulepšavati detinjstvo svoj deci. Naša oprema se izrađuje od najkvalitetnijih materijala, koji su testirani i provereni, kako bi se deca osećala potpuno bezbedno u svakoj igraonici koju mi opremimo. Svaki element se izrađuje sa posebnom pažnjom, kako bi se uklopio u ceo koncept igraonice. U ponudi imamo penjalice, tobogane, kaveze, beby bazene, stolove, stolice, i sve druge elemente koji vam mogu pasti na pamet, a koji mogu da učine vašu igraonicu pravom malom fabrikom zabave. Naši dizajneri rade sa svakim klijentom posebno, trudeći se da ispune sve zahteve i želje, da naprave da igraonica izgleda upravo onako kako ste vi to zamislili. S obzirom da imamo višegodišnje iskustvo u poslovanju i opremanju igraonica, možemo da vas najbolje posavetujemo i usmerimo u kom pravcu da razvijate vašu priču, ukoliko nemate ideju ili želite nešto provereno dobro, nešto što će tržište sigurno prihvatiti.\nNemojte se dvoumiti, nema potrebe da kroz sve ovo prolazite sami. Sada smo mi tu da vam pomognemo u svakom segmentu opremanja igraonice, jer želimo da mališanima u Srbiji ponudimo još mnogo lepih mesta u kojima mogu da uživaju, da se zabavljaju, da uče i da se druže. Ako imate ideju, a ne znate kako da je sprovedete u delo, samo se javite nama i smatrajte da je stvar rešena. Mi pravimo najbolje igraonice u Srbiji, uverite se zašto.


Studenti su ozbiljno uzdrmali režim Slobodana Miloševića\nPočetna / Fotografije / Studenti su ozbiljno uzdrmali režim Slobodana Miloševića\nTekst preuzet iz “Danasa”, fotografije Dragoslav Simić urednik sajta\nGrađanski protesti trajali su 88 dana, dok su studenti na ulicama bili 117 dana. Povod za demonstracije bila je krađa na lokalnim izborima. Demonstracije su završene intervencijom OEBS-a i donošenjem specijalnog zakona - lex specialisa - čije je usvajanje tražio Slobodan Milošević, a kojim je priznata pobeda opozicije na lokalnim izborima u Beogradu i drugim gradovima na osnovu nalaza misije OEBS-a.\nTog 17. novembra 1996. u drugom krugu lokalnih izbora u Srbiji, koalicija opozicionih partija "Zajedno" koju su predvodili Zoran Đinđić, Vuk Drašković i Vesna Pešić, pobedila je u najvećem broju velikih gradova, uključujući Beograd, Niš, Novi Sad i Kragujevac. To je bila prva pobeda srpske opozicije od uvođenja višestranačkog političkog sistema 1990. koja je uzdrmala Slobodana Miloševića i tadašnju vladajuću koaliciju SPS-JUL.\nGrađanski protesti otpočeli su u Nišu, pod vođstvom Zorana Živkovića, budućeg gradonačelnika Niša, ali su se brzo proširili na celu Srbiju, jer je vlast osim što je odbijala da prizna rezultate izbora, nastojala da poništi i ponovi izbore u onim mestima gde je pretrpela poraz, kroz niz sudskih odluka. Deo pravosuđa politički se kompromitovao zbog tih odluka. Istovremeno opozicioni poslanici su započeli sa štrajkom glađu u Skupštini Srbije, među kojima Boris Tadić, Slobodan Gavrilović...\n"Ako sada ne odbranimo narodnu volju, nikada više nećemo moći da pozovemo narod da izađe na izbore i glasa za nas. Mi moramo napred i ako na našem putu budemo morali da ih zgazimo, zgazićemo ih", upozorio je tada Zoran Đinđić, lider DS. Vuk Drašković, prvi čovek SPO, poručio je da je jedina nada opšti bunt građana, izlazak na ulice. On je tada optužio i vlade Evropske unije i SAD da su upletene u veliki zločin nad demokratskom voljom građana Srbije.\n"Sramota je što Srbija nema Apisa i terorizam da odgovori na duhovni, fizički i svaki drugi terorizam koji sprovodi režim", primetila je tada Danica Drašković, što je poslužilo tadašnjoj vlasti da demonstrante odmah uporedi sa profašističkim grupacijama.\n"Kada su otkrivene, ti rezultati su na tim izbornim mestima poništeni, a potom ponovljeni. Videli ste šta je usledilo po Beogradu. To nisu mirne demontracije, kako su ih organizatori predstavljali. To su nasilne demonstracije sa odlikama profašističkih grupacija i ideologija", rekao je tada Tomić.\nUprkos dosadnoj kiši i hladnom vremenu demonstracije su tog novembra postajale sve masovnije. Njima su se iz dana u dan pridruživali viđeniji ljudi, akademici, umetnici, književnici... Među njima je bio i tada sudija Ustavnog suda Srbije Slobodan Vučetić, koji je ocenio da na "bezobzirno bezakonje i gaženje osnovnih ustavnih sloboda i prava od strane vlasti građani imaju prava da odgovore neprekidnim masovnim otporom i građanskom neposlušnošću". Demonstrantima se, između ostalih, obratio i Dobrica Ćosić, koji je pozvao "vršioce vlasti na poštovanje narodne volje i zakona", patrijarh Pavle, Svetislav Basara, a telegram podrške stigao je i od Emira Kusturice koji je poručio: "Ne dajte da se gazi narodna volja." Akademik Mića Popović je ocenio da "oni mogu da odu samo ako budu oterani, a zna se kako se ova banda tera".\nTih novembarskih dana koalicija "Zajedno" uputila je pismo predsedavajućem Evropske unije, zahtevajući da se u Beograd hitno pošalju strani posmatrači, kao i da EU zatraži od Miloševića da poništi sve akte izborne pljačke i bezuslovno prizna izborne rezultate od 17. novembra.\nGrađanima, koji su predvođeni opozicijom, i naoružani pištaljkama, protestovali na beogradskim ulicama 25. novembra pridružili su se i studenti beogradskog univerziteta - filologije, arhitekture, medicine, građevine, prava, mašinstva, ETF-a, PMF-a, pa i Policijske akademije... Podršku studentima dalo je i rukovodstvo univerziteta na čelu sa rektorom Marijom Bogdanović. Saopšteni su zahtevi da se rektor Dragutin Veličković i Nastavno-naučno veće Univerziteta odrede prema protestu, kao i predsednik Milošević u obraćanju naciji. U Proglasu studentima BU izražena je "podrška građanima koji već danima zahtevaju zaštitu Ustavom garantovanih prava". Apelovano je da se svi uzdrže od nasilja, a uredniku Informativnog programa RTS-a upućeno je otvoreno pismo. Osim RTS građani su bili nezadovoljni izveštavanjem prorežimske štampe - Politikom i Večernjim novostima - pa su novinska izdanja spaljivana, a zgrade ovih medijskih kuća su bile u nekoliko navrata zasute jajima, ali i kamenicama.\nSPS i JUL organizovale su kontramiting pod imenom "Za Srbiju" na istom mestu gde su se pristalice koalicije "Zajedno" nedeljama sakupljale. Na bini kod Terazijske česme je govorio i Slobodan Milošević poručujući "Srbijom neće upravljati tuđa ruka". Na skandiranje Slobo mi te volimo, Milošević je izgovorio kasnije čestu ponavljanju rečenicu "volim i ja vas".\n- Zar je trebalo da ih polivaju toplom vodom? - zapitao se tada Aleksandar Vulin, u svojstvu portparola JUL-a. Prema računici "Zajedno" kontramiting SPS-a je, prema tadašnjim cenama, koštao 1.386.000 nemačkih maraka ili 4.575.000 tadašnjih dinara.\nIstog dana lideri "Zajedno" potpisali su dva sporazuma, kojima su dogovoreni učvršćivanje koalicije, zajednički nastup na predsedničkim i republičkim izborima 1997. i sprovođenje odluka prethodnog sporazuma o podeli mandata na lokalnim izborima. Za predsednika Skupštine grada Beograda 21. februara 1997. izabran je Zoran Đinđić. On je smenjen 30. septembra iste godine, po raspadu koalicije "Zajedno", posle čega je DS prešao u opoziciju u Beogradu. DS i treća članica "Zajedno" GSS, kao i DSS koji je prethodno na saveznim izborima nastupio u okviru "Zajedno", bojkotovali su predsedničke i parlamentarne izbore u jesen 1997. U politički život ušli su rekviziti i performansi, poput duvanja u pištaljke i lupanje u šerpe, nošenja lutki, protestnih šetnji, ali i pitanje regularnosti izbora.


Usvojen novi Pravilnik o unutarnjem ustroju Federalne uprave - Federalna uprava za geodetske i imovinsko-pravne poslove\nUsvojen novi Pravilnik o unutarnjem ustroju Federalne uprave\nVlada Federacije Bosne i Hercegovine je na 195. redovnoj sjednici održanoj u Sarajevu 17.10.2019. godine usvojila novi tekst Pravilnika o unutarnjem ustroju Federalne uprave za geodetske i imovinsko – pravne poslove. Vlada je tekst Pravilnika na prijedlog Federalne uprave usvojila nakon pribavljenih mišljenja i saglasnosti drugih nadležnih upravnih organa.\nNovi Pravilnik o unutarnjem ustroju kreiran je i usvojen kako bi se osigurala odgovarajuća organizaciona struktura za realizaciju niza aktivnosti i projekata koji su od suštinske važnosti za sektor zemljišne administracije i privredu, finansiranim donatorskim, kreditnim, budžetskim i drugim sredstvima.\nUsvajanjem Pravilnika u Federalnoj upravi za geodetske i imovinsko pravne poslove su pored ranije postojećih organizacionih jedinica osigurane i organizacione jedinice u čijoj će nadležnosti biti provedba projekata iz Programa javnih investicija Federacije BiH, Infrastrukture prostornih podataka Federacije BiH (IPP FBiH) te instucionalne i međunarodne saradnje iz nadležnosti Uprave.


Fiskalni savet Srbije ocenio je da je predloženi budžet Vlade Srbije za 2020. godinu relativno dobro planiran, ali da je najveća ekonomska greška napravljena rebalansom budžeta za 2019. godinu kada su plate u državnom sektoru povećane, a da povećanje plata nije pratilo privredni rast.\nPredsednik Fiskalnog saveta Pavle Petrović rekao je da rast zarada u državnom sektoru mora da prati ekonomski rast zemlje.\n„Ono što Fiskalni savet smatra da je pogrešno jeste da se plate samo povećavaju iznad onoga što omogućava rast ukupne privrede i to se sad dešava drugu godinu zaredom. U ovoj godini plate će porasti nominalno 9%, a sledeće godine se planira da porastu 9,6% dok bruto domaći proizvod 5 do 5,5%“, kaže Petrović.\nU oceni predloga budžeta navedeno je i da je planirano povećanje javnih investicija u 2020. načelno dobro, ali da je izostalo povećanje investicija u komunalnu infrastrukturu i zaštitu životne sredine. Fiskalni savet pozitivno je ocenio odluku da se naredne godine smanje troškovi za opremu vojske i policije, ali navode da su i pored umanjenja ovi troškovi preko dva puta iznad troškova proseka drugih zemalja centralne i istočne Evrope.\nTakođe, ocenjeno je da bi država morala da spremi strateški odgovor na primećeno povećanje izdataka za kazne i penale. Naime, izdvajanje države za plaćanje kazni i penala u 2020. godini, prema proceni Fiskalnog saveta, premašiće 22 milijarde dinara (oko 187 miliona evra), a najveći deo ovih rashoda potiče od odšteta koje država mora da plati zbog povreda ugovora.\nFiskalni savet napravio je i analizu poslavanja Elektroprivrede Srbije (EPS) i jedna od preporuka je da neophodno hitno pokretanje novog investicionog ciklusa i snažan zaokret u poslovanju ovog preduzeća jer je tražnja za električnom energijom u poslednjih nekoliko godina sustigla proizvodne mogućnosti EPS-a.\nPetrović je istakao i da su troškovi zarada zaposlenih u EPS-u preveliki i neracionalni, a da je prosečna neto zarada nekvalifikovanog radnika EPS-a 2017. godine iznosila skoro 57.000 dinara (oko 485 evra).\n“Previsoke su prosečne plate, sa jedne strane, a sa druge strane, velika kompresija plata – oni koji bi trebalo da dobiju visoke plate, a to su vrhunski inženjeri i menadžeri koji bi trebalo da izvedu EPS na putanju efikasnog poslovanja su relativno slabo plaćeni u odnosu na privatni sektor, a nekvalifikovani i srednji kadar je prekomerno plaćen”, navodi on.\nPoslanici Skupštine Srbije počeće sutra 20. novembra 2019. raspravu o Predlogu zakona o budžetu za 2020. godinu.


Savez sportova Smederevo: Distribucija zaštitnih sredstava do srede | podunavlje.info\nSMEDEREVO, 30. mart 2020 – Savez sportova Smederevo saopštio je danas da će vršiti raspodelu zaštitnih maski i sredstava za dezinfekciju od 11 do 13 časova u prostorijama Sportskog centra, do srede, 1. aprila.\nIz ovog Saveza preneli su i dopis Sportskog saveza Srbije da smederevski sportski klubovi dostave informaciju o broju zaposlenih u klubovima I zamolili sve klubove koji imaju stalno zaposlene da ove podatke dostave do četvrtka, 2. aprila.\nSavez sportova Smederevo je zamolio za sveobuhvatnu informaciju o tome koliko ima zaposlenih lica u savezima i klubovima po svim osnovima angažovanja koji su u radnom odnosu najranije počev od 1. januara 2020. godine u grani/oblasti sporta u kojoj savez ima status nadležnog nacionalnog sportskog saveza.\nRelevantnim se smatra isključivo podatak koji je dokaziv kroz proveru prijavljenih pripadajućih poreza i doprinosa po osnovu zarade.\nTražene podatke treba dostaviti najkasnije do 3. aprila 2020. godine, navodi se u saopštenju Saveza sportova Smederevo.


TotalCar.rs » GM pokušava da se reši gubitaka u Evropi\n0 komentara 3401 pregleda\nAmerički “Dženeral motors” (GM), pokušava da okonča poslovanje sa gubicima u evropskim pogonima, koji su dostigli 14,5 milijardi dolara od 1999. godine, i da promenom rukovodstva u nemačkom brendu “Opel” od 1. januara postavi kompaniju na zdrave noge.\nUprava GM je saopštila da će novi šef filijale “GM-Evropa”, u okviru koje posluju “Opel” i britanski “Voksol” od Nove godine biti Karl-Fridrih Strake. On na tom mestu zamenjuje Nika Rajlija koji u martu odlazi u penziju posle 37-godišnje uspešne karijere, prenele su agencije.\nNajveći američki proizvođač kola GM je na evropskim poslovima zaradio 102 miliona dolara, pre izmirenja poreza i kamata u drugom tromesečju, posle gubitka od 390 miliona dolara u prva tri meseca 2011.\n“Glavni Strakeov zadatak je da stabilizuje ‘Opel'”, ističu u GM i naglašavaju da je “Opel” poznat evropski brend, koji bi mogao uspešno da posluje ako smanji troškove proizvodnje.\nStrake (55) je postao šef “Opela” u aprilu, kada je GM imenovao dotadasnsjeg direktora Rajlija (61) za predsednika nadzornog odbora kompanije “GM-Evropa.”\nAmerički GM je odlučio za zadrži “Opel’ pod svojim okriljem u novembru 2009, nakon što je uspeo da izbegne bankrot u SAD, odbacujući plan koji je imao podršku nemačke vlade da se većinski paket kompanije proda kanadskom proizvođaču auto-delova “Magna internešenel”.\nRajli, dosadašnji predsednik evropskih poslova GM se povlači naredne godine, nakon što je dugo nadgledao očekivani povratak profitabilnosti komapnije u regionu. On je kontrolisao proces restrukturisanja evropskih poslova GM od decembra 2009.\nUprava GM očekuje da će u 2012. početi da ostvaruje manji profit, posle gubitaka koji su se gomilali 11 godina, do 2010.


Vesti online / Vesti / Svet / Krvavi protesti opozicijie u Iranu!\nKrvavi protesti opozicijie u Iranu!\nOsmoro ljudi ubijeno je u Teheranu i Tabrizu drugog dana sukoba između policije i pristalica opozicije, tokom dana žalosti zbog smrti disidentskog ajatolaha Hoseina Alija Montazerija (87), pre nedelju dana. Među poginulima je i nećak opozicionog lidera Mirhoseina Musavija.\nPosle protesta koji su se dogodili u junu stranim medijima je zabranjeno da izveštavaju direktno sa demonstracija opozicije.\nNa sajtu opozicije se navodi da su sukobi policije i demonstranata zabeleženi u više delova Teherana i da demonstranti uzvikuju "Smrt diktatoru".\nPolicija je upotrebila palice i suzavac da rastera demonstrante, navodi isti izvor.\n"Demonstranti su zapalili jedan policijski motocikl, a dim se može videti iznad centra grada", navodi se na sajtu opozicije i dodaje da su snage bezbednosti blokirale sve ulice u toj oblasti.\nJedan očevidac je rekao Rojtersu da je u centru Teherana prisutno mnogo pripadnika snaga bezbednosti i pristalica opozicije i da je policija sprečila grupe demonstranata da se ujedine. Drugi očevici kažu da se hiljade provladinih demonstranata okuplja u centru Teherana, uprkos upozorenjima vlade. Policijski helikopteri nadleću Teheran prema, rečima svedoka.\nNa sajtu opozicije kasnije je navedeno da su policijske snage odbile naređenja da pucaju na demonstrante i da su neki od njih pucali u vazduh.\nIranska policija je, međutim, negirala da u sukobima ima žrtava i saopštila da su Musavijevog nećaka ubili "nepoznati napadači".\nLondonski list Tajms je ovih dana za ličnost godine izabrao Nedu Soltan, iransku studentkinju ubijenu u junu tokom opozicionih protesta.\n"Snimak Nedinih poslednjih trenutaka, dok krvari na pločniku, obišao je svet i ona je preko noći postala simbol otpora diktaturi.\nŠest meseci posle njene smrti, opozicioni pokret ne samo da je preživeo mučenja, nameštena suđenja i represiju, već je ojačao i postao još uvereniji u konačnu pobedu“, piše u obrazloženju Tajmes.\nSVET Iran: Skinula hidžab - postala simbol otpora\nSVET Rojters: Protesti u Iranu - šta ih je pokrenulo?\nSVET Šta se zaista dešava u Iranu?


Počeo projekat Srbija supstituiše - ALHem\nHome » Vesti » Počeo projekat Srbija supstituiše\nJanuary 4, 2014 Vesti No Comments\nProjekat ima za cilj da srpskoj industriji učini dostupnim i primenljivim instrumente koji postoje u EU – baze podataka o najopsnijim supstancama koje su već pod regulatornim režimom, ili koje će ”potpasti” pod regulatorni režim, kao i baze o dostupnim alternativama, odnosno tehnologijama substitucije, čime će se doprineti podizanju svesti i znanja srpske industrije o zameni najopasnijih hemikalija bezbednijim alternativama.\nU okviru projekta biće prevedena i elektronski dostupna lista supstanci koje ispunjavanju kriterijume za supstance koje izazivaju zabrinutost SIN lista (SVHC – kancerogene, bioakumulativne, toksične po reprodukciju i PBT vPvB – vrlo dugotrajne, vrlo bioakumulativne). Bitno je napomenuti da Evropska komisija razmatra supstance sa te liste i odlučuje o njihovom režimu – zabrane i ograničenja ili autorizacija, pa je samim tim korisan izvor informacija o supstancama koje će ”potpasti” pod regulatorni režim u EU.\nU okviru projekta će biti preveden na srpski i učinen javno dostupnim srpski prevod odabranih delova baze o alternativnim supstancama i tehnologijama supstitucije koja je ujedno i alat za pružanje pomoći odnosno vodič za evaluaciju supstanci i sam postupak supstitucije (zamene najopasnijh hemikalija bezbednijim alternativama) tzv SUBSPORT portal.\nALHem, čiji su članovi i osnivači eksperti sa dugogodišnjim iskustvom u oblasti upravljanja hemikalijama, ovaj projekat sprovodi zajedno sa ChemSec-a i KOOP-a. ChemSec , Međunarodni Sekretarijat za hemikalije je neprofitna organizacija osnovana 2002. godine u Švedskoj. Danas je prepoznata od strane drugih NVO, biznis i akademskog sektora, kao i vlada, kao bitan i poštovan aktor na međunarodnoj sceni. KOOP (Kooperationsstelle Hamburg IFE GmbH) je nemačka konsultanska kuca koja daje usluge na nacionalnom i međunarodnom nivou u oblastima bezbednosti i zaštite na radu, kao i zaštite zdravlja i životne sredine.\nU okviru projekta će biti izrađen informativni materijal, i organizovani treninzi za zainteresovanu industriju, na kojima bi predavanja o ”rizičnim” supstancama, odnosno procesu substitucije držali eksperti ALHem-a, ChemSec-a i KOOP-a (po modelu obuke već primenjenom u EU). Pored 2 treninga za srpsku industriju, biće organizovan i jedan seminar za NVO, odnosno udruženja potrošača i sindikate, kao i konferencija za medije.


Najveći sajam igara na svetu je otkazan!\nPosted sreda 11 03 2020 22:48:44\nE3 je zvanično otkazan zbog brige uzrokovane epidemijom Korona virusa ili COVID-19. Ovo je veliki udarac na sajam igara ove godine ali je briga za zdravlje pobedila. The Entertainment Software Association sada istražuje mogućnosti 'online iskustva' koje bi zamenilo šou.\nU izjavi ESA piše: "Nakon ozbiljnog razmatranja i konsultacija sa članovima kompanije o zdravlju i sigurnosti za sve u ovoj industriji -našim fanovima, našim zaposlenima, našim izlagačima i dugogodišnjim E3 partnerima-doneli smo tešku odluku da otkažemo E3 2020,planiran za Jun mesec."\n"U skladu sa rastućom i opravdanom zabrinutošću zbog COVID-19 virusa, osećali smo da je ovo najbolji način da nastavimo za vreme ove neočekivane i bez presedana globalne situacije. Duboko smo razočarani zbog toga što nećemo moći da održimo ovaj događaj za naše obožavaoce i sve koji nas podržavaju. Ali znamo da je ovo prava odluka zasnovana na informacijama koje danas imamo."\nI izlagači i posetioci će biti kontaktirani za kompletan povrat novca. ESA je takođe potvrdila da "razmatra opcije sa članovima kako bi koordinirali online sajam."\nIzjava se završava sa napomenom koju daje ESA, "Zahvaljujemo se svima koji su podelili svoje poglede na E3 ove godine. Željno očekujemo da vam omogućimo E3 2021 kao event koji će okupiti fanove, medije i industriju zajedno na sajmu koji će slaviti globalnu video gejming industriju."\nNa žalost, E3 se pridružio listi sajmova koji su otkazani ove godine i na žalost, sigurni smo da će se lista i dalje dopunjavati.\nCifre koje označavaju gubitke ne samo gejming industrije, već i filmske, su nemerljive.


REVOLUCIJA Kompjuter prvi put pobedio čoveka na testu inteligencije\nPrvi put otkako su programeri uspeli da nauče kompjutere različitim značenjima reči i rečenica mašina je pobedila ljude na testu inteligencije. Tehnološki napredak koji su programeri postigli zahvaljujući novom pristupu jeziku pomogao je računarima da nadmaše ljude u delu IQ testa koji se odnosi na verbalno rasuđivanje.\nRačunari su ranije imali teškoća u završnoj kategoriji, koja se odnosi na analogiju, klasifikaciju, sinonime i antonime.\nNa Amazonovom sajtu Mechanical Turk novi računar i 200 ljudi odgovarali su na ista pitanja iz oblasti verbalnog rasuđivanja i prvi put je računar postigao bolje rezultate od prosečnog čoveka.\nNaučnici iz kompanije “Majkrosoft” u saradnji s Kineskim univerzitetom za nauku i tehnologiju konstruisali su mašinu sa sposobnošću dubinskog učenja koja prilazi problemima na potpuno nov način.\nRanije su kompjuteri koristili tehniku analize podataka, pri čemu su uzimali veliku količinu tekstova i pronalazili vezu s drugim rečima.\nOva metoda je efikasna za zadatke kao što je prevođenje, ali se zasniva na pretpostavci da jedna reč ima jedno značenje. Zbog toga su računari imali teškoće sa sinonimima i antonimima, zadacima koje ljudi relativno lako rešavaju pomoću konteksta.\nDa bi prevazišli ovaj problem programeri su morali da razviju potpuno novu metodu koju će koristiti njihov računar.\nKao prvo, kompjuter prepoznaje da li se pitanje iz testa odnosi na analogiju, klasifikaciju, sinonim ili antonim. U drugoj fazi, računar razmatra više značenja, analizirajući druge srodne reči, uglavnom koristeći rasuđivanje za utvrđivanje konteksta.\nNa kraju, koristeći značenja koja je utvrdio, računar rešava problem.\nNaučnici kažu da su rezultati veoma ohrabrujući i navode na zaključak da “uz adekvatno unapređivanje tehnologija dubinskog učenja možemo da se približimo pravoj ljudskoj inteligencije za još jedan korak”.